Dame i gospodo poslanici, poštovani gosti otvaram 13. sjednicu Predstavnčkog doma Parlamentarne skupštine Bosne i Hercegovine. ...su pozvani predsjedavajući članovi Predsjedništva Bosne i Hercegovine. Ja ih pozdravljam i vidimo ih ovdje, predsjedavajući i članovi Vijeća ministara Bosne i Hercegovine takođe, predstvnici OHR-a, predstavnici OSCE-a, predstavnik Evropske Unije, predstavnik Generalnog sekretara Vijeća Evrope , predstavnik promatračke Misije EU u Bosni i Hercegovini, predstavnici ambasada u Bosni i Hercegovini i predstavnici drugih međunarodnih organizacija u Bosni i Hercegovini. Takođe su pozvani i predstavnici javnog informisanja radi medijskog praćenja ove sjednice. Srdačno sve pozdravljam i želim uspješan rad. Konstatujem da sjednici Doma danas prisustvuje 39 poslanika, s tim da su odsustvo sa sjednice najavili poslanici Mijatović Mirko, Branislav Lolić i Ramiz Vilić. Za današnju sjednicu gospodo poslanici dobili ste prijedlog dnevnog red u ishodišnom pozivu koji vam je došao prijed desetak dana. Međutim, u međuvremenu, svjesni duboko činjenice da se vrše napori i obavljaju jednostavno razgovori na postizanju minimuma političkog koncezusa oko Izbornog zakona Vijeće ministara je na jučerašnjom zasjedanju odlučilo da uputi Izborni zakon Predstavničkom domu po članu 105. Prijedlog izbornog zakona i u tom kontekstu sigurno da je izborni dnevni red sjednice koja je danas zakazana 13. sjednice Predstavničkog doma djelom radikalno promjenjen. Vijeće ministara je to učinilo i mi imamo pred sobom takođe Predlog izbornog zakona. Danas u 10.sati imali smo sjednicu Užeg Kolegija na kojoj smo pokušali usaglasiti održavanje ove sjednice kao i uvrštavanje u dnevni red zahtjeva Vijeća ministara o razmatranju Izbornog zakona. On više nije sporan zato što član 105. obavezuje predsjedavajućeg Doma da direktno na zasjedanju Doma iznese zahtjev Vijeća ministara da se o njemu glasa i nakon obavlja rasprava i vrši glasanje oko dokumenta i teksta kojeg zovemo Prijedlog izbornog zakona. U tom kontektstu dnevni red smo konstituisali na taj način da je on u obliku i formi kakav jeste pred vama. Danas smo 2 održali takođe i sjednicu Proširenog Kolegija, pokušali da postignemo politički koncezus u cjelini oko predloženog dnevnog reda i načina rada današnje sjednice. Nažalost, po običaju nismo imali puni politički koncezus, većinom glasova, jednostavno mi smo definirali prijedlog dnevnog reda koji je nedavno podijeljen i koji se nalazi pred vama. 1. Usvajanje zapisnika sa 12. sjednice Predstavničkog doma, 2. Izborni zakon Bosne i Hercegovine, a) rasprava i usvajanje zahtjeva Vijeća ministara da se Prijedlog izbornog zakona razmatra u jednom čitanju shodno članu 105. Poslovnika Predstavničkog doma, b) rasprava o izjašnjavanju o Prijedlogu izbornog zakona shodno članu 105. Poslovnika Predstavničkog doma, 3. Informacija o rotaciji na mjesto predsjedavajućeg Predstavničkog doma shodno članu 4. Ustava Bosne i Hercegovine i članovima 4. i 24. Poslovnika o radu Predstavničkog doma i 4. Poslanička pitanja i odgovori. Smatrajući da je ovaj dnevni red racionalno postavljen i da on omogućava funkcioniranje Predstavničkog doma i odgovor prije svega na zahtjev Vijeća ministara. Moram da iznesem i činjenicu da je bilo stavljana pod upitnik i održavanje ove sjednice, način njenog zakazivanja. U pozivu vi ste dobili da po članu 25. i po članu 47. tačke stav 1. i 3. Poslovnika o radu Predstavničkog doma da je ova sjednica zakazana. Tri zakona koja su bila na dnevnom redu su bili u parlamentarnoj proceduri odobreni od strane Kolegija Predstavničkog doma. Orjentaciono dan sazivanja sjednice Predstavničkog doma smo dogovarali od 20. do 25. avgusta. U tom kontekstu smatrao sam da je nužno postupiti u kontinuitetu i zakazati ovu sjednicu koristeći ovlasti članova 25. i članova 47. i u tom kontekstu ja smatram i uvjeren sam da ova sjednica ima i puni legitimitet i legalitet u cilju u smislu održavanja i realizacije ovakvog dnevnog reda. Nije zgoreg napomenuti da nam za pravo za ovakvo mišljenje stav daje i član 139. Poslovnika gdje Vijeće ministara može tražiti i zahtjevati hitnu sjednicu Predstavničkog doma Parlamentarne skupštine Bosne i Hercegovine što znači apsolutno nije upitan način i jednostavno realizacija dnevnog reda. Znači, otvaram raspravu po predloženom dnevnom redu koji sam pročitao i koji je pred vama. Izvolite. Ko se javlja za riječ? Poslanik Borić.
Gospodo, članovi Predsjedništva, gospodo predsjedavajući, gospodo iz Ministarskog vijeća, uvaženi poslanici. Klub poslanika SDA na juče održanoj sjednici razmatrao je dnevni red u sazivu za ovu skupštinu koji je danas apsolutno promjenjen. Razmatrajući ovaj dnevni red do jučer 3 koji je fundirao Klub SDA je bio stanovišta da bi se takav dnevni red trebao dopuniti sa posebnom tačkom i prvom tačkom o kršenju Odluke Visokog predstavnika o ograničavanju dodjele zamljišta u društvenoj svojini. Nama se činilo da je ta tačka dnevnog reda važnija od svih ovih tačaka koji je evo danas Kolegij u užem sazivu derogirao. Pa dozvolite pošto je Klub i danas, nakon pripreme za ovu sjednicu održao još jedan sastanak i ostao na stanovištu da se ovo pitanje tretira danas da samo kraće obrazloženje potrebe rasprave o ovoj tački dnevnog reda. Visoki predstavnik za BiH svojom odlukom je zabranio, odnosno ograničio dodjelu zemljišta u društvenoj svojini sa ciljem da se spriječi diskriminacija građana naročito izbjeglica i naselje na njihovom vlasništvu. Važno je znati da ovu odluku, da ova odluka djeluje retroaktivno počev od 6.4.1992. godine. OHR-a je proslijedio uputstvo svim predsjednicima općina u Republici Srpskoj i u Federaciji BiH u kojem je detaljno propisana procedura koju moraju ispoštovati nadležni organi da bi izvršili dodjelu zemljišta u društvnoj svojini. O zemljištu u privatnoj svojini i ne govorimo jer se ono ne može dodjeljivati, ali je masovna pojava da se dešavaju dakvi slučajevi. Procedura predviđa da općinske vlasti koje namjeravaju dodjeljivati ovo zemljište moraju podnijeti zahtjeve u pisanoj formi najbližoj kancelariji OHR-a i priložiti jasne i ubjedljive dokaze da je predložena dodjela legitimna, transparentna i proceduralno korektna, te da ne sadrži diskriminatorske radnje i da je u najboljem interesu javnosti. Kao primjer suprotnog ponašanja navodim sljedeće. Dana 30.4.2000. godine tadašnja vlada RS o djeli 2.048 parcela isključivo građanima srpske nacionalnosti. Po nekim procjenama taj je broj do danas udvostručen. Na osnovu naših podataka samo u općina Podrinje dodjeljeno je oko 5.450 parcela, Zvornik 2.600, Bratunac 600, Vlasenica 450, Osmaci 150, Koraj 150, Bijeljina 1.500. U Kotorskom kod Doboja čiji su predratni stanovnici i oštećeni vlasnici zemljišta protestvovali u više navrata ispred zgrada OHR-a u Sarajevu, dodjeljeno je nezakonito oko 300 parcela. I pored zabrane Visokog predstavnika dokazano je da se gradnja srpskih kuća u Kotorskom nastavlja, pa čak i ubrzala poslije zabrane. Sve ovo ukazuje na smišljeni etničko vlasnički demografski inžinjenirng koji bi se legalizirali rezultati etničkog čišćenja provedenom tokom agresije na BiH, odnosno favorizirala politika ostanka na račun povratka. Zato mi izražavamo i razočarenje što Kolegij nije predvidio kao posebnu tačku, aktuelnu tačku na ovom zasjedanju i molimo da ovu ispravku popravimo s time da ovu tačku dnevnog reda uvrstimo kao što rekoh prvu tačku dnevnog reda. Hvala.
Zahvaljujem se poslaniku Boriću. Da li se još neko javlja povodom intervencije na dnevni red? Poslanik Titan, Miro Grabovac.
Gospodine predsjedavajući, gospodo zastupnici ja da bi uopće počeo govoriti, odnosno pitati, interesira me kako je ova sjednica sazvana. Je li po članku 25. točka 1.b. i članak 47. 1. i 3., ili je po članku 139. na zahtjev Vijeća ministara. Kako je ona sazvana da mogu uopće govoriti? Čekam odgovor predsjedavajućeg, odnosno Kolegija.
Vi ste postavili pitanje. Izvolite. Jednostavno dobićete odgovor. Da li se još neko javlja za riječ? Poslanik Kovačević.
Ja bi samo gospodinu Boriću krivi navod, mislim ovo što se tiče Kotorsko kada je spominjao. U Kotorsko je građeno, kuće se radile dole pored Bosne rijeke na zemljištu državnom Zadruge zemljoradničke Bosnakop uz saglasnost svih organa itd. I nije tačno da grade izbjeglice iz Vozuće u naseljenom mjestu Kotorskom gore gdje su kuće Bošnjaka, nego grade na čistom zemljištu Zadruge Bosnakop iz Doboja. E sad da li će tu, ima određenih problema, međutim to su već temelji postavljeni, to su kuće pored rijeke Bosne na zemljištu koje je bilo zadružno i državno. E sad čije je bilo prije 50 godina, prije 300 čije je bilo o tom po tom. Hvala lijepo.
Zahvaljujem se poslaniku Kovačeviću. Poslanik Banjac.
Dame i gospodo, poslanici, cijenjeni gosti, gospodo članovi Predsjedništva. Iz sjednice u sjednicu suočavamo se sa takvim proizvoljnostima da postaje upitno da li više čovjek koji cijeni vlastito dostojanstvo i može učestvovati uopšte kao poslanik u radu. A da je to tačno dokumentujem na sljedeći način. Nama je poslat poziv evo ovako. Ovaj poziv za sjednicu na moje pitanje na Proširenom Kolegijumu nisu odobrili 2 od 3 člana iako je to po Poslovniku obavezno da dobiju saglasnost. Dalje, u pravnom osnovu za sazivanje ove sjednice nalaze se sve tačke, to je ono kao kad biste napisali pismo, počeli velikim slovom, a na kraju stavili tačaka, upitnika, uzvičnika pa kome odgovara neka to rasporedi gdje mu treba. Tako je sazvana ova sjednica što se tiče pravnog osnova. Dalje iza toga dobijamo danas ovakav papir koji nema ničega i koji se razlikuje značajno od prvobitnog. Nema ni potpisa, nema ničega, doslovna ničega. A onda na kraju, kao zvanično dolazi ovaj papir sada na klupe koji nema ni pravnog osnova, ni potpisa, ni pečata, niti jednu jedinu tačku iz sazvane sjednice. Ni jednu jedinu nema izuzev zapisnika. Evo. Ovo, ovako se radi gospodo iz međunarodnih institucija u Parlamentu Bosne i Hercegovine. I ovo se zove napredak koji je postignut. Ovo se gospodo zove nekako drugačije. Ovo je stvaranje jednog haotičnog stanja po receptu nečijem, a ja bi želio da znam čijem. Kome treba ovo haotično stanje? Dalje, ovdje se gospodo iznose netačnosti od strane predsjedavajućeg koji se poziva, čudne li priče na član 139. kako Savjet ministara ima pravo da u skladu sa članom 5 39. traži hitno zasivanje sjednice, što nije tačno. U članu 139. piše da samo Savjet ministara može predložiti tačke i to nikada niko nije osporio, a čitam taj član da vidite kako smo danas ovdje, a stenogram će pokazati obmanuti. U tom članu stoji da u okviru svojih prava i dužnosti navedenih u Ustavu i zakonu Savjet ministara Bosne i Hercegovine može podnositi prijedloge zakona Domu i dostavljati mišljenje o predlozima zakona koji nisu podneseni od strane Savjeta Ministara. Drugo, može tražiti sazivanje sjednice Doma da bi se razmatralo pitanje o kojem želi iznjeti svoj stav i da bi Domu iznjeo svoj stav. Nigdje nema riječi hitno i niko ovo nije osporio. Ali, vas molim, ovdje se u stenogramu može potpuno jasno vidjeti da se radi o obmani. Dalje, ovdje takođe zaboravlja se na činjenicu da je prekršen Poslovnik i ne znam više po koji put i ne znam više dokle će to tako i ne znam ko to tako podržava i zašto to podržava, koji su ciljevi takvog podržavanja? Dakle, saziva se sjednica na kojoj se kaže način sazivanja i da materijal za sjednicu može biti dostavljen, mora biti dostavljen najmanje 10 dana prije održavanja. Mi za današnji dnevni red za koji ja ne znam koga je poslao i ne znam da li je uopšte ovo letak ili je dnevni red, jer na njemu ne stoji ništa. Evo ovako smo dobili.
Ja vas molim intervencija, 3 minute, ja vas molim poslanik Banjac.
Molim vas na ovom papiru, komadu papira nema ni jedne tačke, niti je došao materijal za ovu tačku. Molim vas gospodo, zloupotrebljava se član 105., jer po članu 105. nigdje nije napisano da se u zakonskoj proceduri preskaču komisijska faza, preskače se namjerno. To nigdje ne piše, ako piše pročitajte i možemo pročitati još jednom. Ustavno-pravna komisija nije dobila ovaj materijal koja je nadležna za ovaj zakon. Nije se o njemu izjasnila. Nalazi se na dnevnom redu. Ko ima pravo da krši Poslonik po komu je ovaj zakon nema obrazloženja propisanog također Poslovnikom koji mora da sadrži određen broj odgovora na pitanja. Ni toga nema uz ovaj zakon. I na kraju gospodo mislim da ovaj, ova tačka dnevnog reda sasvim precizno stoji kada se podnose Domu zahtjev. Savjet ministara po članu 105. Domu podnosi zahtjev. I on ga je sad ovog momenta podnio Domu, a onda se kaže na narednoj sjednici se o tome raspravlja. Ovo se danas uvrštava u dnevni red. Ovako važno stvar, po kome gospodo su izmjenjeni upravo ono o čemu treba da se dogovaramo. Mislim da nema osnova za raspravu na ovakav način. Molim vas da se postupi po Poslovniku. Ukoliko se to neće da uradi, mora se obavjestiti javnost da je ovo namjerno opstruisanje rada Parlamenta Bosne i Hercegovine i mislim da će Klub poslanika, evo ja u ime Kluba želim da pitam zbog čega nije stavljen na dnevni red već nekoliko sjednica naš zahtjev – izglasavanje nepovjerenja Kolegijumu koji na ovakav način radi. Ovako se više neda raditi. Ovo je gospodo jedna namjera, mi ne smatramo da ne treba da se raspravlja o Izbornom zakonu. Ali, vas molim raniji Izborni zakon je predložila Savjet ministara i Alijansa pa su ga oni odbili. Sad navodno nešto novo rade na način kako sam iznio. Mislim da se moraju 6 odgovoriti na pitanja - zašto se radi protivno Poslovniku i to iz sjednice u sjednicu? Tražim izričito odgovornost koja je već unapred tražena ispred Kluba poslanika SDS-a.
Zahvaljujem se poslaniku Banjcu. Da li se još neko javlja za intervenciju za dnevni red? Poslanik Emina Začiragić.
Pozdravljam sve prisutne. Kolega Banjac je pročitao samo jedan dio člana 139. to ste primjetili. Po članu 139. stav e. Vijeće ministara može tražiti da uvrsti jednu tačku u dnevni red Dom. U takvom slučaju zatražena tačka uvrstiće se na dnevni red Doma. Dakle, nema izbora nego je to imperativ. Niste gospodine Banjac pročitali cijeli član da ne bi mi dezinformisali javnost, ja ga samo dovršavam. Znate. Vijeće ministara dakle može od Doma tražiti jednu tačku dnevnog reda da se uvrsti i Dom nema izbora nego je mora uvrstiti u dnevni red. Kako će sad dalje ići. Hoće li po hitnom postupku ili ne, ja ne znam, ali ovo je dezinformacija od strane gospodina Banjca za cijelu javnost. Hvala lijepo.
Replika. Poslanik Banjac.
Molim vas. Prvo, čini mi se da je uvažena gospođa pravnik i stvarno mi čudna ta struka. Ovdje lijepo stoji, može, a ne mora i takva pitanja i druga stvar ne spominje se riječ hitno i ona je to pročitala. Ne vidim razlog. Molim vas ona to naziva dezinformacijom, a sebi dozvoljava da se nije čula. Ja mislim da bi bilo dobro da preslušate ono što ste kazali, jer ovdje se lijepo kaže, još jednom, nema nigdje hitno i nema nigdje način. Ja ne sporim, još jednom sam rekao da Savjet ministara može tražiti, ali postoji procedura sazivanja sjednice, postoji procedura stavljanja na dnevni red. To je samo znak da se ne može skinuti tačka koju je Savjet ministara predložio, a ne da se preskače sva moguća procedura po Poslovniku. Molim vas još jednom tačka b. reguliše to i kaže – Može tražiti sazivanje sjednice, molim vas da vidimo gdje je to, ima li pismeno. Molim vas da se ovdje obavjesti, da vidimo uopšte da li to treba na dnevni red stavljati da bi se razmatralo pitanje i drugo, može tražiti da uvrsti jednu tačku na dnevni red Doma u takvom slučaju zatraženu tačku uvrstiti. Molim vas da vidimo dokumentaciju i da vidimo je li to išlo po proceduri. Nigdje hitno nema i nigdje toga nema. Molim vas da vidimo gdje je dokumentacija za ovo što ovdje piše.
Zahvaljujem se. Ja sam dužan na nekoliko odgovora. Član 25. tačka c. kaže – o ovlastima predsjedavajućeg Doma učestvuje u pripremama saziva i predsjedava sjednicama Kolegija. U 2. – u vršenju pomenutih ovlaštenja predsjedavajući se konsultira sa zamjenicima predsjedavajućeg. Konsultira. Član 47. kaže sljedeće - u hitnim slučajevima i na zahtjev najmanje 10 poslanika pa zarez, zamjenika predsjedavajućeg ili po svojoj vlastitoj odluci predsjedavajući može sazvati sjednicu u roku kraćem od 10 dana. U tom slučaju dnevni red sjednice može biti predložen za vrijeme njenog održavanja. Član 47.stav 3. Član 105. sasvim jasan i ne predviđa redovnu proceduru komisijsku fazu i sve ostalo o čemu poslanik Banjac govori. Član 105. pod 1. – kada iznosi prijedlog zakona visokog stepena hitnosti o čemu je Vijeće ministara u dopisu od juče nama poslalo i obrazložilo, ili prijedlog zakona koji nije tako složen da se samo može usvojiti ili odbaciti u potpunosti predlagač može pisanim putem zatražiti od Doma da ga razmotri u jednom čitanju. Zatraženim. Pod 2. – zahtjev iz prethodne tačke podnosi predsjedavajući direktno Domu na njegovoj prvoj sljedećoj sjednici. Dom će odlučivati o zahtjevu nakon rasprave. I pod 3. – kada se o ovom zahtjevu obavi odgovarajuća rasprava on će biti stavljen na glasanje. Ako se usvoji Dom će direktno nastaviti sa raspravom i glasati o prijedlogu zakona. Amandmani se na zakon ne podnose. Znači nema redovne komisijske faze i procedure za razmatranje hitnih zakonskih projekata po članu 105. ili projekata koji su tako jednostavni da ne traže jednostavno i da se mogu u jednom čitanju usvojiti. Znači sasvim je sve jasno i legalno i legitimno. Izvolite poslanik Banjac.
Gospodine predsjedavajući, nije sporno, čuje javnost i čuju poslanici šta vi pričate. To nije sporno. Ja tražim stenogram sa ovog što ste ispričali do sada i želim da se on objavi u medijima kako se ovdje radi, a vama gospodine želim kao poslanik da skrenem pažnju na kontinuirane zloupotrebe i to namjerne. Prvo nigdje ne piše u Poslovniku da se preskače komisijska faza, jer se kaže da na sve zakone Ustavno-pravna komisija mora da da mišljenje o ustavnom osnovu. To što nema amandmana, to piše u članu 105. o tome će se izjašnjavati poslanici, ali nije preskočena ta. Druga stvar u sazivanju sjednice vi namjerno preskačete da sve odluke Kolegijum, dakle sve, donosi konsezusom i vi sebi uzimate za pravo da obmanjujete ponovo ovdje, nećete da pročitate taj dio, iako ste koristili u sazivanju tačku 1. člana 37. i nećete da je pročitate, ne čitate hitni postupak, a znamo da ova sjednica nije sazvana po hitnom postupku. I zašto to sve 8 radite, još jednom tražim odgovornost koja je već unapred stavljena i tražim da se glasa o onom povjerenju i da se stavi na dnevni red, jer na to imamo pravo po Poslovniku, procedura je prošla.
Poslanik SDS-a je tražio odgovornost Kolegija na Proširenom Kolegiju na jednoj od prošlih sjednica. Ja sam potakao to pitanje i tražio da se izjasni predsjednik Kluba SDS-a o pokretanju i stavljanju tačke na dnevni red. Poslanik Banjac, predsjednik Kluba SDS-a je povukao svoj prijedlog, ili ga je stavio u mirovanje. Nisam siguran, stavio ga je u mirovanje. Znači ja sam pitao da se stavi tačkna na dnevni red, a poslanik Banjac je to jednostavno povukao sa tog sastanka. Ja se izvinjavam. Sasvim je sve jasno. Da li se još neko javlja za riječ? Poslanik Malkić.
Gospodo predsjedavajući, kolege poslanici, uvaženi gosti. Ja hoću prije svega da se osvrnem na način rada ovog doma i smatram da ovolika pauza koja je bila u prethodnom periodu bila bespotrebna i da evo vidimo ponovno nam nudi konfliktne situacije u povodu dolaska do zakona koji su neophodni ovoj državi. Za ovu državu u ovom momentu mnogo su po meni bitniji zakoni koje smo mi upravo danas sa ove sjednice skinuli, a to je Zakon o saobraćaju, odnosno o regulisanju ulaska izlaska u Bosni i Hercegovini na kojim mi gubimo i te kako silna sredstva. Zatim tražim, odnosno podvlačim ponovo stav Kluba SDA da mi hoćemo danas da raspravljamo o kršenju Odluke Visokog predstavnika o upotrebni, odnosno dodjeli zemljišta za individualnu stambenu izgradnju. Naime, kako za stambenu izgradnju, tako i za poslovne objekte. Mi ćemo vama ponuditi informaciju koju smo mi sačinili, pa tražimo da se uvrsti u dnevni red. Zatim po pitanju današnjeg dnevnog reda ko će mi pojasniti, ko će nama danas ovdje pojasniti kakve su izmjene u Izbornom zakonu, jer mi nismo imali priliku pročitati. Sigurno, odnosno vjerovatno niko ne može tako brzo pojasniti. Zatim, na osnovu člana 105. zakon je i te kako složen. Ako uključuje hitnost, onda ga ova složenost isključuje iz postupka za hitan postupak. Odnosno član 105. ne može se primjeniti u ovom momentu. I drugo pitanje da li član, da li zakon koji se danas predlaže uključuje, odnosno nastoji implementirati Odluku Ustavnog sudu o konstitutivnosti naroda. Čini mi se, ja nisam imao priliku to pročitati, jer sam zakon dobio prije dvadesetak minuta. Još jednom podvlačim, tražim tačku dnevnog reda – kršenje Odluke Visokog predstavnika o raspolaganju društvenog zemljišta.
Dopredsjedavajući Ljubić.
Uvaženi predsjedatelju, uvaženi zastupnici, smatram da je Izborni zakon jedan od vrlo bitnih zakona za Bosnu i Hercegovinu i za narode i građane Bosne i Hercegovine koji će sudbinski odrediti poziciju Bosne i Hercegovine i njeno unutarnje uređenje i poziciju konstutivnih naroda i ne vidim potrebe da se u ovom trenutku jednostavno preglasava oko Izbornog zakona uvodeći proceduru člana 105. Ja smatram da je nama dovoljan i sasvim član 104. ako jedni drugim vjerujemo, ako vjerujemo da radimo nešto dobro za Bosnu i Hercegovinu. Ako radimo nešto za zamaglimo, da napravimo samo da imamo Izborni zakon, a šta će on proizvesti, mislim da griješimo. Ja nisam spreman jednostavno dobiti Izborni zakon u 12 sati u 12 i po i u 1 se izjasniti o njemu. Meni treba pola dana da pročitam, da uporedim koji je tekst. Je li to tekst o kojem sam ja glasao svojedobno, a nisu glasali oni koji danas predlažu. Ja mislim da je vrlo bitan svaki zarez, svaka riječ. Nama je na Proširenom Kolegiju rečeno izmjena je bila tu. Samo letimičnim pregledom jednog članka da nije izmjena samo tu, već ima još nekih drugih izmjena. Jednostavno, ja ne znam što to mi jedni drugim ne vjerujemo. Oni koji kažu da ne treba raspravljati o tom zakonu, ne treba podnositi amandmane, oni su u većini. Oni neka nek ne podnose. Ali nama kojima je ovaj zakon sudbinski kojima je bitan, kojima određuje poziciju, određuje mu pravac daljeg djelovanja, u krajnjem slučaju određuje mu kakve političke poteze povuć u narednom periodu. Da li povuć poteze koji će u jednom pravcu ili u drugom pravcu, u smjeru bolje reći. Znači, nemojte nas dovoditi do toga da jednostavno kažemo uzmite ili ostavite. Pitanje je i Ustavne komisije da li su ovi neki članovi u skladu sa Ustavom. Da li mi možemo predviđati za budućnost neke stvari i ignorirati Ustav Bosne i Hercegovine. Svi se zaklinjemo u ustavni poredak Bosne i Hercegovine, zakljinom se u Dejtonski sporazum. Na prvoj stepenici ga rušimo, ali o tome ću diskutirati zavisno od toga kako ćemo razgovarati. Ja smatram da trebamo se držati postojećih ustavnih rješenja, sa kojima ja da vam kažem uopće nisam sretan i zadovoljan, ali ću svim mogućim političkim sredstvima braniti poziciju Bosne i Hercegovine i ravnopravnost tri konstitutivna naroda, pa i institucionalnu ravnopravnost. Mislim da znate šta to podrazumjeva. To podrazumjeva Dom naroda Bosne i Hercegovine i da Dom naroda Bosne i Hercegovine u bilo kojem zakonu mora biti predviđen u skladu sa Ustavom Bosne i Hercegovine, a za budućnost, ako bude promjena, ja se nadam da će ih biti, to ćemo ugraditi u zakone.
Zahvaljujem se dopredsjedavajućem Ljubiću. Više se niko ne javlja za riječ. Evo ponovo. Ja vas molim ovo je samo oko dnevnog reda, ovo je samo dnevni red. Ja sam vam dao već odgovor, dovoljno.
Gospodine predsjedavajući, gospodo zastupnici, s obzirom da vaš odgovor koji ste dali nije argumentiran, odnosno nedaje osnovu s obzirom za sazivanje ove sjednice, s obzirom da 2 člana Kolegija kažu da nisu bili dali suglasnost, odnosno nisu konsultirani u s vezi sazivanja 13., odnosno u s vezi sazivanja ove 13. sjednice, a vi se pozivate na članak 25. 1.b. i članak 47. točka 1. i 3. gdje u 47. trebate imati suglasnost ovog kolegija za sazivanje ove sjednice po dnevnom redu koji smo mi dobili. Pa s obzirom da je ona i promjenjena predlažem da Kolegij se usuglasi po starom dnevnom redu koji smo dobili, a s obzirom da smo takođe imali izmjenu i dopunu ovog novog dnevnog reda, a stavljen Izborni zakon koji je jedan od važnih dokumenata odmah poslije Ustava Bosne i Hercegovine, prije pola sata i nema osnove za članak 39. na koje se poziva Vijeće ministara. On može ići po hitnom postupku, ali opet na narednoj sjednici. Sada se glasuje s tim da predlažem da se Izborni zakon skine sa dnevnog reda i da se dovoljno prostora, najmanje 24 sata zastupnicima, kako bi proučili ovako važan zakon koji će dalje odrediti smjernicu Bosne i Hercegovine i omogući diskusija ukoliko je moguće da to ide po članku 104., a ne po članku 105. isto po hitnom postupku s tim da se omogući stvarno stavljanje amandmana, davanje amandmana na ovaj izborni zakon, barem za one koji ne čine Alijansu, odnosno većinu u ovom parlamentu, jer je on bitan za sve građane Bosne i Hercegovine, a posebno za predstavnike hrvatskoga naroda, odnosno zastupnike HDZ-a. Ja predlažem, znači da Kolegij usuglasi dnevni red koji je već nama bio poslat, a da se sa dnevnog reda skine Izborni zakon i omogući najmanje 24 sata, ukoliko bi ostao po članku 105. da zastupnici mogu diskusiju voditi s obzirom da nije nam na Proširenom Kolegiju rečeno sve što je izmjenjeno, odnosno pronašli smo da je članak takođe, čini mi 11.10 gdje je bilo 3% morao dobiti zastupnik, odnosno stranka. To je bio izgleda mi amandman tada SDA koji je takođe izbrisan, a nije nam rečeno da je brisan. I nismo sigurni da još nema pojedinih članaka koji su promjenjeni i ne možemo glasovati za ovaj zakon ukoliko on bude išao na ovaka način, a smatram da je ne samo da se odgodi ovaj dio, nego je ovaj izborni zakon koji je itekako važan bilo potrebno dati na javnu raspravu, a imali smo dovoljno vremena i mogli smo napraviti na uštrb odmora, a donjeti Izborni zakon u roku koji nam je bio potreban. S toga nemamo opravdanja da idemo na ad hok, da lomimo stvari preko koljena i da donesemo Izborni zakon, a da zastupnici nisu u stanju ni pročitati šta je to u Izbornom zakonu, da moraju za njeg glasovati ili protiv njega glasovati ukoliko on bude uistinu odgovarao. Moj prijedlog je da se skine Izborni zakon, a da se dnevni red usuglasi sa Kolegijom i onom dnevnom redu koji smo dobili prije. Hvala.
Zahvaljujem se poslaniku Grabovcu. Da li se još neko javlja za riječ? Poslanik Tošić.
Gospodine predsjedavajući, dame i gospodo, ja se stvarno pitam da li mi smo dobronamjerni, da li mi želimo dobro našim narodima koje predstavljamo ovdje i građanima Bosne i Hercegovine. Dva i po mjeseca mi čekamo na sjednicu i onda dođemo, svi dobro znamo u kakav cajtnot i pokušavamo izmišljenom varijantom da tražimo po hitnom postupku i to danas. Ja sam dobio ovdje na klupi, znači kada sam ušao u 12 sati prvi put Izborni zakon koji apsolutno niko od nas nije pročitao. Ja sada pitam ovdje, a možda je neko, možda vi iz Alijanse ste imali pred sobom i 20 dana, mi iz opozicije ne i pitam se je li moguće da na ovakav način mi raspravljamo o Izbornom zakonu? Iz tih razloga smatram i podržavam ove koji su govorili da ukoliko idemo da prezentiramo član 139. koji je moj kolega Banjac eksplicitno ovdje pojasnio. Ako hoćemo član 105.,o čemu je govorio kolega Titan, vi bi morali iz Kolegija da se povučete, da date jednu pauzu i da krenemo onim putem kako upravo ovaj predviđa Poslovnik. Ne znam da li ima ljudi spremni da o ovome zakonu koji nisu ni pročitali danas ovdje izjašnjavaju se i nedaj bože donesu. Pozivam još jedanput da Kolegij se izjasni vezano oko ovoga i odredi po kom čemo članu Poslovnika raspravlji o Izbornom zakonu. Hvala.
Da li se još neko javlja za riječ? Ne javlja hvala. Završavamo raspravu oko dnevnogreda. Mi nemamo dodatno izjašnjavanje ili promjenu stava Vijeća ministara. Vijeće ministara je sasvim jasno poslalo dopis gdje kaže – Vijeće ministara na sjednici 20.8. utvrdilo je Prijedlog izbornog zakona Bosne i Hercegovine. Kako se radi o Prijedlogu zakona visokog stepena hitnosti Vijeće ministara predlaže da se isti razmatra po hitnom postupku shodno odredbi člana 105. Poslovnika Zastupničkog doma Parlamentarne skupštine Bosne i Hercegovine, predsjedavajući dr Zlatko Lagumdžija. Znači mi smo dužni se izjasniti oko ovoga zahtjeva Vijeća ministara i oko predmetnog dnevnog reda. Znači stavljam na glasanje dnevni red. Ko je zato da se predloženi dnevni red usvoji? Ko je za molim vas? Molim vas imaće prvo dnevni red. Staviću ja. Dnevni red u onome kako sam ja pročitao. Ko je za molim vas?Hvala vam. Ko je protiv dnevnog reda koji je predložen za današnju sjednicu, redigovan i korigovan?Hvala vam. Ima li neko suzdržan? Suzdržanih nema. 12 Nužno je potrebno, jel tako entitetsko glasanje. Možemo li preći na entitetsko izjašnjavanje? Ko je sa područja Republike Srpske da se predloženi dnevni red korigovan i dograđen usvoji? Ko je za sa područja Republike Srpske? Hvala vam. Ko je sa područja Federacije da se dnevni red usvoji? Imamo rezultate glasanja. Od prisutnih 38 poslanika za je glasalo 22 protiv 16. Po entitetima sa područja Federacije za glasalo 17 sa područja Republike Srpske 5. Ja se izvinjavam 6 Mirjanića niste brojali. Konstatujem da je usvojen predloženi dnevni red za 13. sjednicu. 1. Usvajanje zapisnika sa 12. sjednice Predstavničkog doma, 2. Izborni zakon Bosne i Hercegovine a) Rasprava i usvajanje zahtjeva Vijeća ministara da se Prijedlog izbornog zakona razmatra u jednom čitanju shodno članu 105. Poslovnika Predstavničkog doma, b) Rasprava o izjašnjavanju Prijedlogu izbornog zakona shodno članu 105. Predstavničkog doma, 3. Informacija o rotaciji na mjesto predsjedavajućeg Predstavničkog doma shodno članu 4. Ustava BiH i članu 4. i 24. Poslovnika o radu Predstavničkog doma 4. Poslanička pitanja i odgovori. Ja sam dužan prijedlog predsjednika poslanika Kluba poslanika SDA za dopunu dnevnog reda aktuelizirati. Znači Kolegij je u međuvremenu se neformalno dogovarao i sugeriše Klubu poslanika SDA u naredni desetak dana će biti sjednica Predstavničkog doma. Uz pripremu materijala o ovako jednoj važnoj tačci dnevnog reda predlažemo da se to uvrsti u narednu sjednicu Predstavničkog doma, ako je to moguće. Izvolite poslanik Borić.
Klub poslanika SDA stoji na stanovištu da je ovo prevažno pitanje i mi tražimo da se glasa o ovom predloženom dnevnom redu.
Znači još jedanput prijedlog Kluba poslanika SDA da se razmatra i stavi tačka na dnevni red, tj. Analiza, odnosno problematika kršenja Odluke Visokog predstavnika i OHR-a o dodjeli zemljišta u društvenoj svojini za individualnu i stambenu izgradnju. To je ta tačka dnevnog reda koja je precizirana i formulirana od strane SDA. 13 Molim vas, možemo li se izjasniti ko je za ovu tačku da se stavi na dnevni red? Ja se izvinjavam, ko je za? Ne ne, vi ste uzdržani. Šta je to? Hvala vam. Ko je protiv? Hvala vam. Ko je suzdržan? Hvala vam. Nužna je provjera entitetske većine. Ko je sa područja Federacije da se predmetna tačka dnevnog reda uvrsti u dnevni red? Prijedlog. Hvala vam. Ko je sa područja Republike Srpske da se predmetna tačka dnevnog reda uvrsti u dnevni red? Nažalost možemo konstatovati da nemamo entitetske većine za ovaj prijedlog. Ostaje jel tako, Kolegiju da kao komisija preispita i jednostavno se usaglasi oko naredne sjednice Predstavničkog doma u smislu da pripremi prijedlog u pisanoj formi sa obrazloženjem itd. Hvala vam. ...S mjesta – možemo zadužiti Ministarsko vijeće da pripremi... Možemo kako da ne, nema dileme nikakve. Ostavićemo to Kolegiju da preispita formu pripreme materijala itd. Možemo preći na realizaciju dnevnog reda. Ad.1. Usvajanje zapisnika sa 12. sjednice Predstavničkog doma. Zapisnike imate pred sobom sa 12. sjednice. Da li ima primjedbi ili sugestija? Izvoli. Damir Mašić, poslanik.
Ja imam samo jednu primjedbu na zapisnik sa 12. sjednice Predstavničkog doma Parlamentarne skupštine Bosne i Hercegovine održane 12., 18.jula pardon. A, moja primjedba odnosi se znači na posljednju tačku. Ja sam postavio poslaničko pitanje čak i u pismenoj formi i usmeno. Možete provjeriti, ali nije uvršteno u zapisnik moje pitanje, tako da, ja bi zamolio ako može da se uvrsti to moje pitanje koje sam postavio na redovnoj sjednici i da u takvoj formi usvojimo ovaj zapisnik. Hvala. 14
Zahvaljujem se poslaniku Mašiću. Da li se još neko javlja za riječ oko zapisnika? Nema. Možemo li uz ovu. Izvinjavam se, poslanik Đedović.
Gospodo predsjedavajući, uvaženi članovi Predsjedništva, kolege poslanici, dame i gospodo. Imam samo jedno pitanje vezano za tehniku izrade zapisnika. Ko i na osnovu kojih kriterija određuje čije diskusije unosi u zapisnik kompletno, a čija imena samo navodi da su nešto govorili? Ili mora sve da se piše, ili ništa da se ne piše. Ali, ne može, ovaj mi se sviđa ide ovako, ovaj mi se ne sviđa ide onako. Molim vas, evo vam dokumentacija strana 3 i 4.
Zahvaljujem se poslaniku Đedoviću. Preispitaćemo znači proceduru izrade zapisnika. Kako da ne? Da li se još neko javlja za riječ? Hvala vam. Možemo li uz sugestiju gospodina Mašića i sugestiju poslanika Đedovića da preispitamo metodologiju i način dolaženja do zapisnika. Ko je zato da se usvoji ovaj zapisnik? Zapisnik sa 12. sjednice Predstavničkog doma. Ko je za molim vas? Hvala vam. Ima li neko protiv? Protiv niko nema. Ko je suzdržan? Ja mislim da nije potrebno entitetsko glasanje jel tako. Od prisutnih 37 za je glasalo 27, protiv nije bio niko, suzdržanih 4. Konstatujem da je zapisnik sa 12 sjednice Predstavničkog doma usvojen od strane Predstavničkog doma. Ad.2. Izborni zakon Bosne i Hercegovine a) Rasprava i usvajanje zahtjeva Vijeća ministara da se Prijedlog izbornog zakona razmatra u jednom čitanju shodno članu 105. Poslovnika Predstavničkog doma, Ukoliko rasprava i izjašnjavanje bude pozitivno, moći ćemo preći na tačku b) Rasprava o izjašnjavanju Prijedlogu izbornog zakona shodno članu 105. Predstavničkog doma, 15 Ja pozivam predstavnika Vijeća ministara da podnese uvodno izlaganje i jednostavno iznese temeljne korekcije ishodišnog Prijedloga izbornog zakona koji je bio u parlamentarnoj proceduri. Izvolite. Ministar Mihajlović.
Poštovani predsjedavajući, poštovani poslanici, cijenjeno Predsjedništvo, kolege ministri, cijenjeni gosti. Savjet ministara na svojoj sjednici juče, razmatrao je ponovo Izborni zakon i nakon određenih političkih konsultacija koje su u međuvremenu obavljene između političkih stranaka, jednoglasno je donio odluku da ponovo Izborni zakon ide u proceduru sa određenim izmjenama i kao integralni tekst novih zakon danas je vama podjeljen, upućen u raspravu. Zašto danas i zašto po članu 105.? Najprije, zašto danas, zato što je ovaj zakon neophodan da bi organizovali izbore 2002. godine i pokazali svijetu da smo demokratska zemlje i da građani mogu na demokratski način putem izbora da biraju vlast. Svako prolongiranje bilo bi dovedena u pitanje ovo zašta se sve političke stranke manje više zaklinju, odnosno bili bi dovedeni izbori 2002. godine, jel nemamo osnovnog zakona Izbornog zakona na osnovu koga možemo provesti demokratske izbore. Poznato je da je međunarodna zajednica ovaj posao predala nama i da mi moramo uzeti odgovornost u svoje ruke i donjeti Izborni zakon i organizovati demokratske izbore po sopstvenom zakonu, a ne po pravilima OSC-a kako su izbori vršeni od Dejtona do danas. Zato što moramo donjeti najmanje 35 podzakonskih akata da bi izbore mogli provesti 2002. godine. To je veliki posao i taj posao treba da rade vlasti na svim nivoima. Od opštine do ovdje organa, odnosno institucija Bosne i Hercegovine i entiteti itd. Znači to je jedan veliki posao kojeg moramo uraditi ako imamo namjeru, a imamo obavezu da provedemo izbore 2002., krajem 2002. godine. Svako prolongiranje, dakle bilo bi dovedeno u pitanje donošenje ovih vrlo značajnih podzakonskih akata koji nam slijedi i koji već, ako danas zakon usvojimo ili ovih dana i na Domu naroda moramo odmah prići donošenju ovih podzakonskih akata za koje treba vrijeme, da bi već, prema nekim progrnozama već smo došli u cajtnot, odnosno kasnimo sa ovim aktivnostima, ako imamo namjeru, još jednom kažem, a imamo obavezu da izbore provedemo 2002. godine. Zato što želimo da gradimo jedan imiđ Bosne i Hercegovine kao normalne zemlje, a to ima veze i sa stranim ulaganjima o kojima smo više puta govorili i u ovom parlamentu, da pokažemo Svijetu imamo te temeljne zakone, koje svaka zemlja treba da ima, pa i Bosna i Hercegovina, a složili smo se svi da je poslije Ustava Izborni zakon jedan od najznačajnijih dokumenata svake zemlje, pa nadam se i Bosne i Hercegovine. Zato što imamo šansu da budemo primjeljni u Savjet Evrope. Dat nam je popravni ispit da u avgustu donesemo takav zakon kako bi iskoristili ovu šansu u septembru da Bosna i Hercegovina postane članica Savjeta Evrope, a o tome bilo je puno rasprava i na ovom parlamentu i mislim da sve političke stranke i vi ovdje koji sjedite zalažemo se i cijenimo da nam je to jedan od interesa da postanemo članica Savjeta Evrope iz puno drugih razloga o kojima takođe ovom prilikom ne bih htio da vam oduzimam vrijeme. Zato što imamo šansu u tom slučaju da razgovaramo i o 16 drugim stvarima sa diplomatama, sa onim koji žele da dođu u Bosnu i Hercegovinu da ulože svoja sredstva, da razgovaramo i o viznom režimu u krajnjoj liniji, na kojem naši građani imaju puno primjedbi i zahtjeva. I to nam je jedna šansa da radimo neke poslove koji Bosnu i Hercegovinu čine jednom demokratskom državom. Zašto po članu 105. Ovaj zakon je bio na raspravi u ovom parlamentu i on je gotovo u istom tekstu sa jednim malim izmjenama koje ću vam ja sad reći, o kojim ste vi upoznati. Vi ste ovaj zakon toliko ušli u srž ovog zakona da evo sad kada listate vidite da je to ustvari 99 % isti tekst koji smo imali kad smo odgodili raspravu na prošlom Parlamentu. Ali, zbog određenih političkih razlika koje nismo mogli da tad usaglasimo, došli se sad do jednog političkog kompromisa i došli smo do rješenja koje se nadam vama ovdje danas može učiniti prihvatljivim i da ovaj jedan zakon možemo donjeti. Znači, nema potrebe o novom proučavanju zakona koji ste vi već uručili i sa kojima ste dobrim dijelom, dobrim dijelom upoznati. Izmjene na osnovu, između onog što je bilo, što ste imali i što ste raspravljali i ovog sad kojeg danas nudimo sadržane su svega u 3 stavke. Poglavlje 11. potpoglavlje a. član 11.1 to je novina. A ja bih zamolio ako nemate Izborni zakon ovakav kakav je ovdje koji ja pokazujem, da Stručna služba vam podjeli ovaj materijal da bi mogli lakše da pratite. Upravo, ovo je korigovan tekst, redigovan zbog nekih grešaka koje su se potkrale u materijalu koji su vam dijeljeni. Zato bi zamolio Stručnu službu da ovo odmah podijeli . Jeste podijelili ovo.
Ja vas molim, ja vas molim. Samo da završi gospodin ministar.
Sledeća ispravka, korekcija koja je bila je član 20. tačka 8. stav 3. To imate u materijalima. Znači član 20. tačka 8.stav 3. Evo pročitaću taj stav. Znači član 20. tačka 8. stav 3. - Državljani Bosne i Hercegovine koji koriste kuću ili stan nad kojim nema pravo vlasništva ili stanarsko pravo, a izdata je izvršna isprava od nadležnog sudskog ili upravnog organa i potvrda te kuće ili stana ili odluka Komisije za imovinske zahtjeve raseljena lica izbjeglica, nema pravo glasanja u mjestu boravišta dok ne napusti tuđu imovinu i može se registrovati za izbore samo u opštini u kojoj je imao posljednje prebivalište prema posljednjem popisu stanovništva u Bosni i Hercegovini. Taj stav je uključen u ovaj član 20. tačka 8. i to je ono što je razlika u odnosu na prethodni zakon. I tačka, odnosno član 20. tačka 15.a. koja glasi – Do konačnog regulisanja postupka izbora delegata u Dom naroda Parlamentarne skupštine Bosne i Hercegovine njihov izbor obavljaće se u skladu sa Ustavom Bosne i Hercegovine. To su jedine izmjene u odnosu na tekst koji ste vi dobrim dijelom usvojili na prošloj, odnosno na jednoj od prethodnih sjednica kada ste razmatrali teks Prijedloga 17 izbornog zakona Bosne i Hercegovine. Molim. Uključen je ako je imate ovaj materijal. To što ste dali primjedbu uključeno je, prihvaćeno je to i mi nismo imali razloga da to mijenjamo. Ako imate ovaj materijal. Ne, ne nije mijenjano. Ništa drugo nije mijenjano izuzev ovog što sam vam rekao. Znači samo su ove promjene. Očekujem da će današnji Parlament imati u vidu ovo o čemu sam govorio i očekujem visok stepen vađe saglasnosti, razumjevanje i da će dugogodišnji rad na Izbornom zakonu danas krunisati njegovim usvajanjem. Hvala lijepo.
Zahvaljujem se ministru Mihajloviću. Poslanik Banjac u ime Kluba poslanika SDS traži pauzu. Znači odustajemo od pauze izvolite.
Poštovana gospodo, nema potrebe ovo je jedna farsa koja je posve jasna i posve viđena. I evo još i zvaničnog priznanja da je poslanicima podvaljeno i dijeljenjem na klupe. Sad više nije ni to, nego ovog sekunda smo dobili tekst, o kom želi da se danas glasa. Vi naravno gospodo imate većinu. Ja sam razmišljao o pauzi da se dogovorimo šta dalje, međutim nema potrebe. Ja ne zamjeram onima koji imaju jasan cilj, neka ga imaju. Ako su našli podanike, a našli su podanike da to urade, izvolite. Ali, gospodo, ovdje obrazloženje koje glasi da će se Dom naroda Parlamenta Bosne i Hercegovine birati na ovakav način i dovođenje u pitanje Doma naroda što je regulisano Ustavom, nigdje na Svijetu ustavi entiteta ne mogu promjeniti Ustav Bosne i Hercegovine. Ovdje se to hoće da na takav način radi. Radite gospodo, prvo nekoliko desetina hiljada ljudi se nalazi u sporu i poslanik jedan se nalazi u sporu koji je prodao imovinu pa sad se pokajao i sad vrijednost novca diže i danas traži i on za taj zakon da se usvaja na takav način. Nigdje na Svijetu, nigdje nije poznato da se izbornim pravom glasa kažnjava. Znači, izbornim pravom se kažnjava na jedan izuzetan drzak način. Stavljaju se desetine hiljada ljudi. Pitam vas još jednom gospodo, gdje će vam glasati, koje je mjesto prebivališta preko 7 ili 8, 6-7 sela kojima je oteta imovina za aerodrome. Njima nema nego na aerodromu. Gdje će glasati oni koji su legalno prodali imovinu, ili zamjenili. I sad se navodno pokajali pa im otimaju i pare. To su gospodo ciljevi koji se žele ostvariti na ovakav način donošenjem zakona. Ja vam samo mogu da kažem i ovo će biti zabilježeno u istoriji i ovo će biti zabilježeno kao jedan period koji je donio destabilizaciju Bosne i Hercegovine, a ja tvrdim gospodo da ovakav rad Parlamenta donosi destabilizaciju. Ne znam ko ju podgrijava, ali imam pravo da pitam ko je radi svoje i tuđe djece. Imam pravo, jer ova država je jednako moja kao i mnogih drugih, kao svih drugih koji u njoj žive. Ali ovim se destabilizuje. Radite gospodo kako znate. Naravno ne želim da kažem više izuzev da ste mi onemogućili, spriječili me nezakonito da izjašnjavam o zakonu, da tražimo najbolja rješenja. Prošli put ste isti vi ljudi koji ste ovdje danas tražili ovo što ste tražili. Tražili ste kao što širu bazu da se donese Izborni zakon, a ta šira baza ste vi pa ste ga prošli put odbili, onda otišli na godišnje odmore i znali da ćete nas dovesti u ovu poziciju, umjesto da smo se tih 20 dana dogovarali. U više navrata medijima sam izjavio da sam spreman 18 raditi na Izbornom zakonu i da je spremna SDS-a, nije nam dozvoljeno. Sad ste nas doveli ovdje. Doveli ste neke sramne ljude koje ću ja prozvati kada budem izvan ovih prostora.
Ja vas molim gospodine Banjac.
Ali, o tom potom. Radite gospodine imate većinu. Glasajte što prije da se i ova farsa završi.
Ja vas molim terminologiju prilagoditi ovom Predstavničkom domu. U ovom domu nema podanika i nekih drugih terminoloških naznaka, što znači ja vas molim da poštujemo dignitet ovog visokog doma. Ko se dalje javlja za riječ? Da li se još neko javlja za riječ? Ja se izvinjavam poslanik Brka.
Uvaženo Predsjedništvo, uvaženi gosti, zaista smatrao sam da je iluzorno da nema potrebe da ovdje danas progovorim, kada se na ovakav način utvrđivao dnevni red. Ali, moram kazati svoj lični stav i stav Kluba u ovom pogledu da nam je zaista žao što se Dom doveo u ovakvu poziciju da na ovakav način donosi jednu ovako važnu stvar. Naime, imaju dva razloga koji će mene opredjeliti da ne podržim na ovakav način donošenje Izbornog zakona. Prva stvar to je nepoštivanje Odluke Ustavnog suda o konstitutivnosti naroda na prostoru Bosne i Hercegovine. Ja tu imam veliku zamjerku međunarodnoj zajednici i gospodinu Petriću što ne poštuje i sam odluku i rokove koje je on dao da se usaglase ustavi entiteta sa Ustavom Bosne i Hercegovine. Da je to urađeno mi ne bi imali danas ovakvih problema i na ovakav način preko koljena donošenje Izbornog zakona. To je jedna stvar i druga stvar koja će me opredjeliti da ne glasam za ovakav Izborni zakon. To je ustvari onaj član 28. i ne usvajanje našeg amandmana koji je bio vrlo jasan i zbog kojeg prošli puta nije izglasan zakon. I sad ipak urađena ona stvar, koja je i prošli put, da Alijansa se malo dogovorila mogla je da izglasa, ali to je tako pogubno, to je tako pogubno za građane Bosne i Hercegovine koji su oštećeni i na ovaj način ustvari se verifikuje genocid i etničko čišćenje u Bosni i Hercegovini. I to su ta dva razloga koja će mene opredjeliti da danas dignem ruku protiv ovog zakona. Smatram da zaista mora biti više dogovora i da se poslanici ovog parlamenta ne dovode u situaciju da danas dolazimo u 1 sat ovdje na sjednicu, u 11 sati da nam se kaže, da ja čujem od novinara da 19 će danas biti ovdje Izborni zakon. Da mi prije, prije znaju novinari nego poslanici u Parlamentarnoj skupštini da će ovaj zakon ovdje biti predložen i da će na ovakav način biti isforsirano usvajanje tog zakona. Hvala vam.
Zahvaljujem se poslaniku Brki. Da li se još neko javlja za riječ? Hvala vam. Pod a) Rasprava i usvajanje Vijeća ministara da se Prijedlog izbornog zakona razmatra u jednom čitanju shodno članu 105. Poslovnika Predstavničkog doma. Znači ko je zato da se uvaži zahtjev Vijeća ministara da se Prijedlog izbornog zakona razmatra u jednom čitanju shodno članu 105. Poslovnika Predstavničkog doma. Ko je za molim vas? Ko je za? Hvala vam. Ko je protiv ovoga prijedloga? Hvala vam. Ima li neko suzdržan? Nema suzdržanih. Na entitetsko glasanje. Ko je sa područja Republike Srpske za ovaj zahtjev Vijeća ministara? Ko je za molim vas? Molim. Ko je sa područja Republike Srpske za zahtjev Vijeća ministara? - 6 Ko je sa područja Federacije za ovaj zahtjev Vijeća ministara? Hvala vam. Konstatujem da pod tačkom 2. podtačka a) za zahtjev Vijeća ministara da se Prijedlog izbornog zakona razmatra u jednom čitanju shodno članu 105. Poslovnika Predstavničkog doma od prisutnih 38 poslanika za je glasalo 22, protiv 15, nije bilo suzdržanih. Po entitetima, sa područja Federacije 18, sa područja Republike Srpske 6. Konstatujem da je usvojen zahtjev Vijeća ministara da se Prijedlog izbornog zakona razmatra po hitnom postupku, znači po članu 105. Poslovnika Predstavničkog doma u jednom čitanju. Prelazimo na podtačku b) Rasprava i izjašnjavanje Prijedlogu izbornog zakona shodno članu 105. Predstavničkog doma Otvaram raspravu po Prijedlogu izbornog zakona. Ko se javlja za riječ? Da li se neko javlja za riječ za raspravu? Dopredsjedavajući Ljubić. 20
Uvaženi predsjedavajući, uvaženi zastupnici, ja bi molio predlagatelja da mi odgovori o ustavnosti odredbe kojom se nešto što je vrlo precizno i jasno definirano u Ustavu Bosne i Hercegovine članak 4. 1.a. koji kaže – nominirane hrvatske i bošnjačke delegate iz Federacije biraju hrvatski, odnosno bošnjački delegati Doma naroda Federacije. Delegate iz Republike Srpske bira Narodna skupština Republike Srpske. Treba vas upozoriti i ne pokušavajte u usklađivanjima ustava mijenjati nasilno Ustav Bosne i Hercegovine. Ja kao pripadnik jednog od konstitutivnog naroda u Entitetu Federacije Bosne i Hercegovine svoja prava želim da štitim Domom naroda, jer mi to daje i Ustav Bosne i Hercegovine i ja ne znam otkud to da se jednostavno pokušava prebaciti u prelazne i završne odredbe do konačnog uređenja, do konačnog dogovora. Ja se slažem i predlažem da to bude da će izbor izaslanika ili delegata u Dom naroda Parlamentarne skupštine Bosne i Hercegovine biti u skladu sa Ustavom Bosne i Hercegovine. To je slično, ali nije isto. Mislim da ostalo što se mene tiče nije sporno, da pače, ja sam i prije podržavao drugačije definiranje članka glasanje izbeglih i raseljenih. Svaka, suglasan sam i sa tekstom i načinom izbora članova Predsjedništva Bosne i Hercegovine i sa izborom ili riješenjima za izbor izaslanika u Dom naroda Federacije Bosne i Hercegovine jer anulira pravila i propise 2000. koja su izazvala nestabilnost. Razmislite dobro da li je ovo u skladu sa Ustavom. Molio bi ako Ustavna komisija može da da svoje mišljenje je li ovo dobro. Mislim da nije dobro definirano.
Zahvaljujem se dopredsjedavajućem Ljubiću. Ovo je upit prema predlagaču Vijeća ministara. Da li se još neko javlja riječ? Da li može Vijeće ministara odgovoriti na ovaj upit? Nema više rasprave. Poslanik Grabovac. Izvolite. Ja pitam. Šta ćemo.
Gospodine predsjedavajući, gospodo zastupnici, očito se vidi da ovaj parlament dobro radi kada je u pitanju, kada se složi Alijansa. Ali nije bitno da li se krši Ustav i da li Bosna i Hercegovina uistinu ide u Vijeću Evrope sa zakonom, a da krši ljudska prava, odnosno prava barem su upitna jednog od nositelja suvereniteta Bosne i Hercegovine, a to je hrvatski narod. Ja to argumentiram tim što je iz Izbornog zakona isključeno u članku 11.1 isključen Dom naroda Bosne i Hercegovine. Što je jasno regulirano u Ustavu u članku 4. pod 1. Prema tome u članku 11.1 rečeno je da je način za izbor zastupnika u Dom naroda Parlamentarne skupštine Bosne i Hercegovine regulirana je člankom 20.16, a članak 20.16 kaže – do konačnog reguliranja postupka izbora delegata u Dom naroda Parlamentarne skupštine, njihov izbor obavlja se u skladu sa Ustavom Bosne i Hercegovine. Meni malo zapinje i ovo - do konačnog reguliranja. Što to znači da je ovaj izborni zakon koji je predložen od strane Vijeća ministara stavio je da je malte ne iznad Ustava Bosne i Hercegovine, odnosno kaže da je Ustav Bosne i Hercegovine privremen, 21 što nigdje to nema i što je nedopustivo. Ako je nešto regulirano Ustavom onda su zakoni dužni se uskladiti sa Ustavom. Objašnjenje nismo dobili, iako smo na Kolegiju dobili objašnjenje od predsjedavajućeg Vijeća ministara. Zbog čega je to. Klub zastupnika HDZ nije zadovoljan tim objašnjenjem, jer Dom naroda kao i Predsjedništvo Bosne i Hercegovine, kao i Zastupnički dom je jasno reguliran Ustavom Bosne i Hercegovine, i ni jedan pa ni ovaj zakon ne može derogirat Ustav Bosne i Hercegovine, odnosno stavljati se iznad njega, ili prejudicirati rješenja unaprijed koja će biti promjenom Ustava Bosne i Hercegovine, što mi nemamo ništa protiv da se promjeni Ustav, ali da to stvarno dobije onu potrebitu većinu koja je potrebna za promjenu Ustava. I što je vrlo bitno kaže do konačnog regulisanja postupka i stavljen je Dom naroda da se bira sukladno Ustavu u prelazne i završne odredbe. Za mene kao zastupnika i za Klub zastupnika HDZ-a, a vjerujem i većinu hrvatskog naroda s obzirom da predstavljamo kao zastupnici većinu hrvatskog naroda je ovo nedopustivo i ovo je nešto što smatramo da nije u redu i ne doprinosi slobodi i ne štiti ljudska prava i ne doprinosi stabilnosti Bosne i Hercegovine i da pače mi smatramo da je ovo uistinu pokušaj ili kršenje Dejtonskog mirovnog sporazuma Aneksa VII što će zasigurno otvoriti mogućnosti i dati pravo svima da ga kršimo na način koji mi vidimo da ćemo zaštiti interese svojih konstutivnih, ili svojih birača ili u ovom slučaju kada je u pitanju. Predstavnici Kluba HDZ-a smatraju da je isključivanjem Doma naroda i stavljanjem u prelazne i završne odredbe ugrožen vitalni interes hrvatskog naroda i dolazi u pitanje položaj hrvatskog naroda kao jednog od nositelja suvereniteta i tražimo od OHR-a da OHR intervenira na ovo, jer je ovo uistinu kršenje Ustava Bosne i Hercegovine, jer se u zakon stavlja suprotno onomu što je regulirao Ustav Bosne i Hercegovine, a pogotovo to što je bitno za zaštitu vitalnih interesa hrvatskog naroda, to je Dom naroda. Ušto smo u prošli put kada smo govorili o zakonu, govorili svi, pa i stranke iz Alijanse da žele domove naroda u entitetima i na razini Bosne i Hercegovine. Evo sada ispade da su skroz u totalnoj kontradiktornosti da nije u pitanju taj dio, nego žele nešto drugo, odnosno žele obmanuti javnost Bosne i Hercegovine i time ukidanjem Doma naroda ili stavljanjem ga u prelazne i završne odredbe što je protuustavno, jer je već regulirano Ustavom. Smatramo da je nedopustivo i tražimo da prije nego što se desi glasovanje, stav Ustavno-pravne komisije, što je i obaveza bila da prije Ustavno-pravna komisija razmotri ovaj zakon i kaže da li je usklađen sa Ustavom ili je protuustavan. Kada je u pitanju članak 20.16. Ne znam više ni koji su to članci, jer nisam uspio ni pročitati, koji govori uglavnom o izbjeglicama. Nemam ništa protiv, 28. ispričavam se, 20.16 je ovaj oko Doma naroda, nemam ništa protiv, ali neću dopunjavati kolege koji su prije govorili šta ćete od onih ljudi koje su prijatelji primili i nemaju se gdje vratiti ili ne žele. Jer je Aneks VII Dejtonskog mirovnog sporazuma omogućio tim ljudima da odrede, da kažu po svom izboru, da odrede gdje će živjeti, pa su kod nekoga privremeno žive i nemogu glasovati u tom mjestu i ne žele, jer su doživjeli možda negdje tragediju, cijele njihove obitelji. Znači i njima ste uzeli osnovna ljudska prava, odnosno desilo se poslije tragedije koju su doživjeli u ovom ratu, vi ste ih još više dotukli, jer im niste omogućili glasovanje, a da ne govorim o ovomu što je prije mene govorio kolega Banjac, o onim koji su zamjenili, prodali imovinu i što ne žele više tu živjeti, jer su to odlučili tako, a to je sukladno Aneksu VII. 22 Prema tome, prije nego i što počnemo glasovati tražim da Ustavno-pravna komisija zauzme stav da li je ovaj zakon ustavan i da li je on sukladan Ustavu što mi smatramo da nije, a ukoliko je moguće Vijeću ministara predlažem da povuče ovaj zakon, što sam i govorio da se omogući barem 24 sata da se uistinu ovaj zakon pročešlja i vidi gdje su problemi, odnosno šta je to što bi moglo narušiti kada je u pitanju vitalne interese naroda s obzirom da su isključili Dom naroda, a Dom naroda je mjesto gdje se štite vitalni interesi jednoga od nositelja suvereniteta. Prema tome, smatramo da nema razloge, s obzirom da je Ustavom regulirano isključivanje Doma naroda iz osnovnih odredbi i stavljanje u prelazne odredbe, a pogotovo u članku 20.16 kazanje do konačnog regulisanja. Pa jel to znači da smo mi, da je ovaj Ustav Bosne i Hercegovine privremen dok se konačno ne regulira. Mislim ovo je sramotno što je uopće se izišlo sa ovakvim predlogom. Bez obzira, trebalo je to i imalo je dovoljno se vremena uskratiti ljetne odmore i pokušati zakon dati u proceduru po jednom drugom postupku po članku 104. i omogućiti kada je u pitanju i javnu raspravu. Prema tome tražim da se stav Ustavno-pravne komisije prije glasovanja, ili mogućnost da Vijeće ministara povuće i dopuni ovaj dio kako sam i kazao i članka 28. niste zaštitili one koji su doživjeli tragediju, a primili su ih prijatelji ili rodbina, ali ne žele se vratiti sukladno Aneksu VII, a ne mogu glasovati u mjestu gdje sada žive. Hvala.
Zahvaljujem se poslaniku Grabovcu. Replika. Dvije replike. Ne prvo je. Replika dobro. Boro Bjelobrk poslanik SDP-a.
Meni se može prigovoriti vjerovatno koliko sam u stanju da izdržim, faktor strpljenja, ali čitava serija riječi tipa farse, sramote itd. bojim se da ne dolikuje ozbiljnim ljudima. Zato ću zamoliti sve naredne diskutante, prije svega da stvari vratimo u kategorije racioalnog. Kolega Titan i ja smo pokušali prošli put razgovarati o dva moguća pogleda na svijet. Ja vas svaki put sa strpljenjem slušam. Bojim se da ja kod vas ne zaslužujem tu vrstu pažnje, što mi je strašno žao. Jer prije svega cijenim ljude koji su vas birali, bez obzira što o vama mislim. Bilo bi mi drago da već govorite ovdje sa aspekta javnosti kažete da se u posljednjoj promjeni koja nam se nudi, nudi samo problem postupka, a ne strukture koja je deklarisana Ustavom. I drugo vrlo kratko. Znato vrlo je zorno da se poslužim rječnikom naroda koga uvažavam. Jer vi imate vrlo tamnu put od godišnjeg odmora, a ja još uvijek nemam. Hvala lijepa.
Zahvaljujem se poslaniku Bjelobrku. Poslanik Banjac Mirko. 23
Poštovana gospodo, iskoristiću moje poslaničko pravo da kažem nekoliko riječi, ne radi onih koji rade mimo Ustava, protivno Dejtonskom mirovnom sporazumu, protivno Poslovniku u ovom domu to je praksa. Možete vi gospodo i tako donjeti i ja to ne mogu sporiti, jer jednostavno ovdje više nije važno ko iznosi kakve argumente, ovdje je važno ko diže ruku. Ja želim da kažem da ovim što se danas sitnim slovima u članu 20. 15.a napisalo da to gospodo prenesu svi mediji da je ovo početak revizije Ustava i Dejtonskog mirovnog sporazuma. Ovo je početak revizije uz pomoć glasačke mašine, a ne uz pomoć argumenata. I ja bi želio, ako možemo bolje, ako možemo drugačije. Ko to ne bi želio? Nije problem u tome da li nešto treba mjenjati. Sve ono što život prevaziđe i sve ono zašto se ljudi dogovore treba promjeniti. Ali, mislim da postaje stvarno više upitno. Ja mislim da će ovo otvoriti proces veoma brzih sjednica. Nemojte nas gospodo više mučiti ovdje. Vas ne interesuju argumenti. Danas je ovdje Poslovnik uništen. Taj dokument više ovdje ne postoji i ne treba ga uopšte. Gospodin Titan traži zasjedanje Ustavno-pravne komisije. Zašto gospodine? Pa i niko i ne treba to. Tamo lijepo piše da postoji Ustavom propisana procedura. Tamo kaže se da se mora u zakon dostaviti obrazloženje i taksativno nabrojano šta u obrazloženju treba da stoji, našto treba da se odgovori, na koja pitanja. Ovdje niko nije dostavio obrazloženje. Čak ni zakon niko nije dotavio. Ovaj zakon je dostavljen nekoliko minuta prije glasanja, a o obrazloženju da i ne govorim. Da li je trebala Ustavno-pravna komisija da se odredi prema obrazloženju? Pa naravno da jeste. Ali koga to više ovdje interesuje. Gospodo, otvorili ste proces derogiranja Dejtona, time derogiranja entiteta, time derogiranja svega zbog čega je ovdje vođen nesretni rat. Vi gospodo koji ste to uradili, uradili ste to i uz pomoć jednog broja ljudi koji dolaze iz Republike Srpske. Oni će morati da odgovore 65% biračkog tijela Republike Srpske. Zašto to rade i volio bi baš da čujem njihovo obrazloženje. Naravno, oni su to uradili. Ja neću da komentarišem njhove motive, ali volio bih ih čuti. Dok ih ne čujemne mogu ih komentarisati. Bilo bi vrlo interesantno to čuti. Ja kao poslanik gospodine, bez obzira da li je vama milo što ja kažem Republika Srpska ili ne, ali ona postoji, ona će postojati.
Poslanik Banjac, ne, ne meni je milo da vi kažete Republika Srpska.
Hvala vam lijepo.
Ja vas molim nema razgovora u ovom predstavničkom domu i prozivanje poslanika.
Molim vas ja ničije ime nisam spomenuo. 24
Vi nemate to pravo. Ja vas molim.
Ja ničije ime nisam spomenuo. Nemojte galamiti gospodine. Ja nisam ničije ime spomenula.
Ja ne galamim ovo je Predstavnički dom i u tom kontekstu...
Ali malo jače govorite, odzvanja puno. Moli vas hoću da kažem da ste gospodo uskratili jedno od osnovnih ljudskih prava, to je izbor mjesta prebivanja. Uskratili ste ljudima da to biraju. Uskratili ste to u odnosu na Konvenciji o zaštiti ljudskih prava i odnosu na Dejtonski mirovni sporazum Aneks VII. Hoću da vam kažem gospodo, moraćete preuzeti odgovornost, Nemojte više da prozivate opozicione stranke za bilo šta. Ako ste upsjeli da na ovakav način mimo Poslovnika, mimo Ustava, mimo Dejtonskog mirovnog sporazuma. Donesite gospodo sve i odgovarajte. Ja ću biti zahvalan ako ovo bude napravila Bosna i Hercegovina. Samo gospodo preuzmite i druge sankcije prema sebi, jer će vam neko morati to nametnuti ako krene nizbrdo. Ja bih volio da ne krene. Što se mene tiče nečete u meni imati čovjeka koji će tražiti nazad. Ali, nažalost, gospodo ovo je dan kada ste okrenuli leđa zakonu.
Zahvaljujem se poslaniku Banjcu. Poslanik Grabovac.
Gospodine predsjedavajući, evo ja ću prije, samo ću par riječi. Tražim odgovor od Ministarskog vijeća zbog čega je stavljeno je Dom naroda u prelazne i završne odredbe i rečeno do privremenog, kao da je to privremeno rješenje, do konačnog rješenja, odnosno lapsus. Da mi se da odgovor na taj dio i poslije toga sukladno članku 62. stavku 1. tražim pauzu od 30 minuta.
Zahvaljujem se poslaniku Grabovcu. Ministar Mihajlović je tražio takođe riječ.
Ovdje su iznešene neke neistine. Vjerovatno iz razloga što je fakat ovaj novi tekst zakona došao neposredno prije sjednice, pa ljudi nisu imali mogućnosti da se do kraja upoznaju sa ovim izmjenama iako su izmjene vrlo simbolične, tako da nema potrebe puno vremenski da se ovo razrađuje, jer ste sve ovo imali. Neistina je da je uskraćeno 25 ljudsko pravo ljudima koji su zamjenili imovinu, ljudima koji su riješili da ostanu tamo gdje trenutno prebivaju, koji su kod prijatelja, rođaka, postanari pod šatorima itd. itd. Znači to njihovo pravo i oni će glasati i imaju pravo da glasaju gdje žive. To nije sporno i to ovim izmjenama njihovo pravo nije narušeno, odnosno ovim izmjenama ovog zakona njima je omogućeno praktično da glasaju tamo gdje žive, ako neće da se vrate, ili ako iz bilo kojih razloga ne žele da se vrate ili da glasaju tamo u mjestu gdje su ranije živili. Znači, činjenica je da njihova prava nisu onemogućena ili uzurpirana ovom izmjenom. Još jednom da kažem, samo ovom izmjenom ovog zakona oni koji su u tuđoj imovini, koji će biti u tuđoj imovini na dan glasanja, njima se samo daje pravo da glasaju u mjestu prebivališta posljednjeg popisa, odnosno 1991. godine. Znači nije im oduzeto pravo, imaju pravo glasanja, samo zbog toga što su u tuđoj imovini, imovinski zakon itd. to je rečeno gdje mogu glasati. Znači mogu glasati, nikome nije oduzeto pravo, svi imaju pravo glasa, samo oni koji su u tuđoj imovini, a za koje postoje dokumenta. Oni koji su razbijali imovinu, takođe im nije ugroženo pravo, oni glasaju tamo gdje su, gdje imaju legalne papire da su razmjenili imovinu tamo mogu i da glasaju. Prema tome, ovdje moramo biti jasni i precizni da ne bi bilo zabune zbog javnosti, zbog tih ljudi koji su, na koji se svi pozivaju, prozivaju itd. da je prije svega njima jasno, da izbjegnemo ove špekulacije, da ne zloupotrebljavamo te ljude, jer su puno puta do sada zloupotrebljeni i puno puta su im davata lažna obećanja i zbog toga su ti ljudi uglavnom i veliki tragičari. Zbog tih lažnih obećanja kojima su sve ovo vrijeme dovođeni u ovakvu situaciju u kojoj jeste. Poglavlje – Dom naroda Bosne i Hercegovine, odnosno podpoglavlje. Ovdje je zašto je to – nije Ustav narušen. Znači Dom naroda se bira po Ustavu Bosne i Hercegovine. Mi smo namjerno, da bi izbjegli ove zamke koje smo očekivali rekli da ostane u tekstu zakona ovo, naziv podpoglavlje kako je ovjde rečeno Dom naroda Parlamentarne skupštine Bosne i Hercegovine. Znači to je podpoglavlje ostavljeno da ne bi neko špekuliso, da neko hoće da ukine Dom naroda Parlamenta Bosne i Hercegovine. I zato smo namjerno ovo i ostavili da ostane ovo poglavlje u zakonu. Zašto je razrada ovog podpoglavlja izostavljena? To bi moglo biti pravo pitanje. Zašto je razrada ovog podpoglavlja izostavljena. Zato što je izostavljeno još ranije, vi ste to i prihvatili kompletno podpoglavlje izbor Doma naroda u Federaciji Bosne i Hercegovine, Parlamentarne skupštine Federacije Bosne i Hercegovine. Pošto je to podpglavlje izostavljeno, a u Ustavu se pozivamo na to podpoglavlje izbor Doma naroda Federacije Bosne i Hercegovine, kako će se birati onih 10 delegata 5+5. Iz tih tehničkih samo razloga izostavljena je razrada ovog podpoglavlja Doma naroda Bosne i Hercegovine. Još jednom da kažem zbog javnosti. Nije niko uzurpirao ili imao neku namjeru da se ukine Dom naroda Bosne i Hercegovine. Molim vas. Dom naroda Bosne i Hercegovine je nesporan, Ustavom zagarantovan i članom 20. tačka 15.a. tačno rečeno da se to po Ustavu Bosne i Hercegovine bira. A razrada je izostavljena dok se ne kompletiraju sve praznine u ovom izbornom zakonu za koje se nadam da ćemo vrlo brzo ponovo izaći na ovaj parlament i otome raspravljati i imati jedan tada kompletan zakon bez praznina, u kojima će sve ovo što ste vi danas govorili biti uključeno. I ne treba imati nikakvu bojazan da to neko želi, naprosto to je i nemoguće. To je moguće samo kroz 26 promjenu eventualno Ustava, a da promjene Ustava Bosne i Hercegovine zna se procedura koja ne može bez 2/3 , odnosno bez vas ovdje niko promjeniti. Hvala.
Zahvaljujem se ministru. Mihajloviću imamo još jedno pitanje za dopredsjedavajućeg Ljubića, pa onda ćemo napraviti pauzu. Replika.
Ja sam tek sada iznenađen objašnjenjem ministra gospodina Mihajlovića. Kaže se nije sporno ovih 5, sporno je ovih 10 iz Federacije Bosne i Hercegovine. I za njega je to tehničko pitanje. Gospodo, za mene nije tehničko pitanje pitanje Doma naroda u Bosni i Hercegovini, to je pitanje moje suštinske ravnopravnosti, jednakopravnosti Bosne i Hercegovine. Ko to smatra kao tehničkim pitanjem, mislim da debelo griješi. Tek sada vidim jasnu pozadinu i jasnu poruku. Znači na jednom dijelu je sve jasno, e na drugom još treba da riješim, a ja ću zato postaviti pitanje i kolegama svojim, svojim sunarodnicima i svim ostalim ostalim koji budu glasati, koji se budu izjašnjavati jesu li spremni sve na sebe preuzeti konzekvence iz onoga što će se dešavati na jedan ovakav način, ako se ovo pitanje tretira kao tehničko pitanje.
Zahvaljujem se dopredsjedavajućem. Imamo i repliku od poslanika Grabovca. I poslanik Baković.
Gospodine predsjedavajući, gospodo zastupnici, ja bi ministru na članak 28., jer sam ja spomenuo kada je u pitanju oni koji su kod prijatelja ili obitelji. Pa ovdje gdje govori, ovaj gdje je izmjenjen, samo ću zadnju rečenicu – I može se registrovati za izbore samo u opštini koje je imao posljednje prebivalište prema posljednjem popisu stanovništva Bosne i Hercegovine. Pročitajte ga vi pa nađite odgovor ovdje gdje vam mogu oni koji se, nisu u tuđoj imovini, ne žele se vratiti tamo, žive negdje na drugom mjestu i glasovali su tu. Ne može. Pročitajte vi pasus, pa vi ga objasnite. Ja da ne bi oduzimo to vrijeme. Kada je to u pitanju.
Replika, gospodine Grabovac.
Upravo, ovo je replika na odgovor koji je dat. Nije istinito to da je omogućeno. Ja ne znam kako ga on tumači. Kada je u pitanju Dom naroda, niste mi odgovorili zbog čega je isključen Dom naroda iz osnovnih odredbi Izbornog zakona koji je reguliran Ustavom. I obaveza svakog zakona je da se uskladi sa Ustavom. Ukoliko se promjeni Ustav, tada je 27 obaveza promjene svih zakona, pa i ovog izbornog zakona. I u čemu je problematika, bez obzira ako je regulirano već Ustavom? U čemu je problem da to stoji u osnovnim odredbama do promjene Ustava? Kada se promjeni Ustav, promjeniće se i osnovne odredbe. Znači nemate dovoljno argumenata, osim ako postoje prljave namjere da se na razinu Federacije, kada je u pitanju Federacija i Republika Srpska uvedu ustavne komisije koje će ..... dvodomni parlament i kroz koje će se pokušati način izbora za Dom naroda, ili kroz te ustavne komisije, ili će pokušatiće se kroz zastupničke domove gdje će u potpunosti, uistinu biti majorizacija hrvatskoga naroda. I to he za HDZ i naš klub nedopustivo i tražim objašnjenje, jer je ovo za nas kršenje Dejtonskog mirovnog sporazuma, jer je derogiran Ustav. Jer vi niste smjeli izostavili iz osnovnih odredbi zakona ono što vam postoji u Ustavu, a vi ste to uradili. Drugo, Ustav Bosne i Hercegovine, nemate opravdanje izostavljanja, jer nema odluke Ustavnog suda koja se je desila za razinu entiteta. Prema tome, logika postoji i osnova postoji za razinu entiteta, ali za razinu Bosne i Hercegovine ne. Znači, uradili ste nešto što je protivustavno i za nas je ovo kršenje Dejtonskog mirovnog sporazuma i mi tražimo od OHR-a intervenciju na ove krešenje i naravno mišljenje Ustavne komisije, u protivnom smatramo nelegalan rad ovog parlamenta, ukoliko bude glasovanje. Hvala.
Zahvaljujem se poslaniku Grabovcu i poslanik Baković. Molim. Replika. Onda prije ima, poslanik Zaćiragić, ja se izvinjavam poslaniku Baković.
Kolega Titan je, Miro Grabovac-Titan je pokušao prelazne i završne odredbe prikazati kao pravilo. Molim vas lijepo u uvodnim odredbama u članu 1.5. stoji – svi državljani Bosne i Hercegovine koji imaju biračko pravo imaju pravo da se registruju i da glasaju lično u općini u kojoj imaju prebivalište. To je pravilo koje će ostati. Dakle, ko se god nastani negdje i ima prebivalište i dokaže, ali u svojoj imovini imaće pravo da glasa, nema dileme. U prelazne i završne odredbe je smješten ovaj izuzetak, dok se valjda ne primjeni Aneks VII. Ja vidim mnogi diskutantni ni ne pominju Aneks VII. Ja mislim da to nije još definitivno da ga nećemo primjeniti. Kada se primjeni Aneks VII ove prelazne i završne odredbe otpadaju i dolazi na red ovaj uvodni dio gdje svako ima pravo glasa po mjestu gdje je prebacio, prijavio prebivalište. Dakle, ne dolazi u obzir nekakvo ograničenje slobode građana, osim onih koji žive u tuđoj imovini, što mislim da je potpuno ispravno. Hvala.
Zahvaljujem se poslaniku Zaćiragić. I još poslanik Baković. Izvolite. Ja vas molim replika na repliku je to. Poslanik Grabovac nema razloga. Dovoljno smo iscrpili smo već ove plementiranje oko. 28
Poštovani gospodine predsjedavajući, zastupnici, samo bi rekao nekoliko riječi. Naime, malo me iritiralo postupak oko ovog dnevnog reda, jer mi smo dobili jedan dnevni red koji je utvrđen, definiran i u relativnom smislu mi smo se spremili da radimo po njemu, materijal neki itd. Ovo danas što je urađeno, totalna izmjena, čini mi se da je nešto urađeno na prepad, pa možda rekao bi da je to malo idelentizam, neozbiljan posao i mislim da ne bi smjelo da bude praksa ovoga doma. Ipak bi trebalo cjeniti ono što zastupnici usvoje, odrede iako se pripreme za diskusiju itd. Ovako je sve više manje provizorno. Ali, ono što je glavno jeste da malo o Izbornom zakonu. O Izbornom zakonu gospodo draga lome se koplja i mislim da je to jedno od sudbinskih pitanja stanovnika Bosne i Hercegovine. Ali, ovdje se takođe radi o ne znam je li oštar izraz, o nekim zakulisnim stvarima. Opet se radi o nekim stvarima koje su izvedene na prepad. Naime, ako se uništi, ili ako se derogira konstruktivnost naroda u Bosni i Hercegovini, a naročito govorim za najmanji narod hrvatski narod, ja mislim da će to poremetiti one najbitnije i moralne i pravne i političke stvari u našoj zemlji i da to nije dobro. Ali, čini mi se da se sustavno radi na tome i da se objelodani i da trijumfira fenomen majorizacije. Dakle, to nije se nikako smjelo ovaj zapostaviti definiranje i uloga Doma naroda u Bosni i Hercegovini. Meni je to čudno i ja bi želio od pravnih stručnih, meritornih političara, naših dužnosnika, visokih političkih da kažu zašto je to urađeno i koja je tendencija? Koji je cilje toga? Zašto je pitanje sudibine Doma naroda prebačeno u one završne i prelazne odredbe? To znači da je to, da je se to nagnulo pitanje i samo treba još malo, još malo i da se sasvim sruši, odnosno da Doma naroda nestane i da onda konstitutivnost ne bude zagarantirani. Mi bismo morali jednom o nekim stvarima otvoreno govoriti. Ne podrazumjevaću nešto ili naslučjući nešto ili nekim zakulisnim igrama i igricama. Nego otvoreno. Što to znači? Da li se ide tome da se to uradi i zašto se to radi? I što to znači? Jer, ako se Dom naroda ukine, onda jednostavno ukida se konstitutivnost i nemamo o čemu mnogo da pričamo. Onda su otvorena vrata za kojekakve deformacije koje se mogu događati ovdje. Ja mislim da to nije dobro. Čak nije ni dobro za izbjegle osobe. Nije ono definirano. Bez obzira koja osoba gdje živi. Da li živi na tuđem, čak na tuđem, ako se ne može vratiti u svoje ili ako neće da se vrati u svoje u privremenom smislu i u bitno pravnom smislu mora mu se dozvoliti da glasuje ondje gdje mu je boravište da ne ide tamo gdje je bio 91. godine itd. Jer možda on ne može jednostavno da ga svi zrakoplovi i helikopteri nose u ono mjesto gdje je bio 91., on ne može doći, možda mu je sve to spaljeno itd. Ja mislim da bi tu trebalo da se bude u neku ruku uviđavno. Mislim da su sva ova pitanja takve prirode da se smalo dobre volje i smalo možda doborhotne emocionalne i moralne dobrohotnosnoti mogu riješiti i čudi me zašto to postavlja se uvijek kao problem i zašto se neće da riješe te stvari. Toliko.
Zahvaljujem se poslaniku Bakoviću. I replika još, poslanik Grabovac. 29
Ja ne znam šta je u pitanju ili gospođa ne može da shvati ili neće, ne želi shvatiti. Ja ću ponoviti još jednom kada je u pitanju ovaj dio, a daću primjerom. Ja sam u tuđoj imovini. Trebam se vratiti. Napusto sam tu tuđu imovinu. Ali, ne mogu glasovati, jedino u mjestu prebivališta koje sam imao po popisu 91. kada je bio 90. Znači ne mogu glasovati u tom mjestu boravišta. Ne možete. Gledajte šta vam govorim. Napusta imovinu. Državljani Bosne i Hercegovine koji koriste kuću ili stan nad kojim nema pravo vlasništva ili stanarsko pravo pa zarez, a izdata je izvršna isprava od nadležnog ili upravnog organa o povrataku te kuće ili stana pa zarez, ili odluka Komisije za imovinske zahtjeve raseljenih lica i izbjeglica nema prava glasovanja u mjestu boravišta, znači u tom mjestu. Znači u tom mjestu gdje je imala to privremeno, gdje je zauzela tuđu imovinu dok ne napusti tuđu i može se registrovati za izbore samo u opštini koje je imala posljednje prebivalište prema posljednjem popisu stanovništva Bosne i Hercegovine. Znači, neka je napustila to mjesto. Ne može, Otišla je kod nekoga. Nema svoje kuće, nema stana. Primili ga prijatelji. Pazite, ja vam tvrdim da je ponovo, kada je u pitanju ovdje napravićemo veću nepravdu nego što jeste sada. Da ovo treba dobro razmotriti kada je u pitanju ovaj dio, jer ljudi neće moć glasovati po ovom zakonu ukoliko on bude ovakav usvojen.
Zahvaljujem se poslaniku Grabovcu. 30 minuta pauza. ...Predstavničkog doma. Nalazimo se na tačci b) Rasprava i izjašnjavanje Prijedlogu izbornog zakona shodno članu 105. Predstavničkog doma Pauzu od 35 minuta koja se već produžila evo na 55 minuta je tražio Klub HDZ, gospodin poslanik Mirko Grabovac, izvinjavam se Miro Grabovac.
Gospodine predsjedavajući, gospodo zastupnici, ja sam tražio pola sata ispred Kluba zastupnika, nego je problem bio vi ste čekali predsjedavajućeg Vijeća ministara, a niste nas. Što se tiče Kluba zastupnika HDZ-a mi smo razmatrali vezano za ovaj izborni zakon još jedanput. S obzirom da je upitno i sazivanje sjednice, s obzirom da je u pitanju kršenje Poslovnika o načinu sazivanja i nisam dobijo odgovor po kojem je članku sazvana ova sjednice, s obzirom da je Izborni zakon jedan od vrlo važnih dokumenata, odnosno drugi po važnosti poslije Ustava Bosne i Hercegovine, a nažalost da on u svom sadržaju ili pokušava ili derogira Ustav, ako ništa drugo pokušava ga s obzirom da je Dom naroda koji reguliran Ustavom Bosne i Hercegovine stavljen u prelazne i završne odredbe, a ne u osnovne odredbe što stvara kod nas sumnju kako i na koji način će Dom 30 naroda biti reguliran, odnosno pokušava utjecat na Odluku Ustavnog suda o konstitutivnosti naroda na cijelom prostoru, a za nas vrlo bitno kada je u pitanju Federacija Bosne i Hercegovine i Republika Srpska. S obzirom da sam tražio odgovor zbog čega je to išlo u prelazne i završne odredbe, a nisam ga dobio, ili ga dobio na način koji nije argumentiran kada se kaže da je to eto zbog toga što nije usklađen Ustav entiteta, to ne znači da se treba dirati Ustav Bosne i Hercegovine na ovakav način, odnosno ispuštati ono što je već njime regulirano, jer Ustav Bosne i Hercegovine Ustavnim sudom nije ni doveden u pitanje što smatramo da nije trebalo uopće ispustiti ovaj Dom naroda. Takođe smo tražili da mišljenje Ustavne komisije koje nema da li je ovaj zakon ustavan ili ne i niz nedostataka koji su postojali u ovome svemu, a s obzirom da smo zakon pred zasjedanje pola sata samo dobili i nismo ga mogli proučiti kvalitetno, a smatrajući njega vrlo važnim za dalju budućnost Bosne i Hercegovine i smjernice daljnje djelovanja i ovoga parlamenta, a i Bosne i Hercegovine kako unutarnje, tako i unutar obitelj evropske. Smatram da nije bilo dovoljno vremena i da nismo ga mogli proučiti. Tražili smo odgodu takođe, barem 24 sata da bi proučili ovaj zakon i pokušali dati svoj doprinos, jer nismo sigurni da nešto još nije izmjenjeno osim ovoga o čemu smo govorili. S toga Klub zastupnika HDZ-a biće prisutan sjednici i neće uopće glasovati, jer smatra da se krši Ustav Bosne i Hercegovine na način koji sam unaprijed govorio. Hvala.
Zahvaljujem se poslaniku Grabovcu. Da li se još neko javlja za riječ? Ja, evo predsjedavajući Vijeća ministara. Izvolite dr Lagumdžija. Ja vas molim malo strpljenja. Vidite da neki uređaji rade i funkcioniraju. U ime koga i za koga tražiš puzu. Ja se izvinjavam, prije toga predsjedavajući Vijeća ministara dr Lagumdžija.
Ja predpostavljam da se čuje. Dame i gospodo, svjetlo dolazi, pomalo žmirka, doći će kad tad. Želim prije svega da se zahvalim poslanicima, zaista u ime Vijeća ministara što ste nam omogućili svojim glasovima za ovoj tačci pod a) da uopšte ovako jedan važan zakon uvrstite i da bude po članu 105. u proceduri. Bez tog glasanja mi ovo ne bi bili u mogućnosti da provedemo. Želim samo nekoliko riječi reći vezano za nekoliko pitanja koja su ovdje data i za nekoliko tvrdnji za koje sam dužan u ime Vijeća ministara da ih ponovim, mada su oni više puta za ovom govornicom rečene i ne želim ni na koji način ništa da dodajem onome što je kolega Mihajlović rekao kako u svom uvodonom izlaganju, tako i prilikom odgovora na pitanja. Za ovom govornicom je rečeno da se ovim zakonom vrši revizija Dejtona, da se ovim izbornim zakonom pokušava derogirati Ustav. Čak i da se ovim izbornim zakonom derogira Ustav. Želim vrlo jasno, glasno, sa ove govornice u Parlamentu kao 31 predsjedavajući Vijeća ministara da kažem svima onima koji tako govore, bez obzira iz kojih pobuda i kojih razloga da to nije tačno. Ovo vijeće ministara niti ima mandat, niti ima želju, niti iza njega postoji politička volja da se bilo šta od toga čini. Ovo vijeće ministara neće raditi ništa drugo nego ono što smo rekli u obraćanju našem javnosti prilikom konstituisanja ovog vijeća ministara dok je profesor Matić vodio Vijeće ministara kao i sada dok to privremeno, kao što je sve na ovom svijetu privremeno vodim evo ja. Dakle, mi ni na koji način ne dovodimo u pitanje Dom naroda. Ni sada, ni u buduće, ni u bilo kojem periodu koji ja mogu da vidim za svoj život. Dom naroda u Bosni i Hercegovini je nešto što je savršeno jasno da institucija koja treba da postoji da bi se štitili vitalni interesi svakog od konstitutivnog naroda u ovoj Bosni i Hercegovini, bez obzira kolika je njihova brojna veličina. Hvala Bogu svi dobro znamo da veličina jednog naroda nije u broju pripradnosti tog naroda i ovdje se ne radi o matematici, ovdje se radi o sadržini u suštini. Ovo vijeće ministara, ova parlamentarna većina je sastavljena od političkih stranaka u kojim ni jednoj, apsolutno ni jednoj stranci ne pada napamet da bilo koji način na mala, ili na velika vrata ukida ravnopravnost, jednakopravnost da se štiti kroz instituciju Doma naroda. Mi možemo u članu 20.16 ili 20.15.a. postaviti pitanje zašto ovdje stoji do konačnog, do privremenog? Treba li ili ne treba? Ja vam odgovorno tvrdim da ne trebate tražiti nikakve u članovima, paragrafima začkoljice ili bilo kakve, bilo kakve izlike za glasanje ili ne glasanje, jer ovo vijeće ministara je predložilo upravo ovakav amandman i ovakav pristup Domu naroda zato što smo znali da u ovoj zemlji, u ovom vremenu, ne samo u ovom vremenu senzitivni bilo koja diranja u bilo kakvu instituciju koja znači garant jednakopravnosti u narodu. Ja vam mogu reči, dužan sam to kazati da sam kao predsjedavajući Vijeća ministara u to doba istina Ministar vanjskih poslova i lider stranke koja ima sticajem okolnosti najveći broj klubova poslanika u ovom parlamentu u ovom predstavničkom domu dobio pismo od Generalnog sekretara Vijeća Evrope u kojem je jasno sugerisano, rečeno, potpisano da za prijem u Vijeće Evrope njihovo stanovište da treba Dom naroda Bosne i Hercegovine da bude puna praznina. Dakle mi smo imali da tako kažem neki dopis nekoga ko bi nam rekao da to može da bude uslovno rupa. Međutim, nama nije palo napamet da to uradimo baš zato da bi predupredili bilo kakvu primisao, bilo kakvu primisao da se na mala ili bilo kakva vrata pokušava ukinuti ili derogirati jedna institucija kao što je Dom naroda. Mi smo upravo iz tih razloga i zato želim da razjasnim još jednom svima onima da smo upravo zato ovim članom 11., 11.1 čitavo poglavlje a. koje govori – Dom naroda Parlamentarne skupštine Bosne i Hercegovine, ostavili ga sa naslovom sa imenom, poglavljem i sa članom kaže da će to ovim zakonom da se riješi u skladu sa Ustavom. Mi smo mogli napraviti neku drugu možda formulaciju. Prebaciti ovdje ili ondje. Ali da se ovdje ne razjašnjavamo nešto previše. Znamo savršeno jasno. Bilo, ne bilo nešto u prelaznim ili završnim odredbama, uvodnim ili završnim, srednjim ili polusrednjim, to je sastavni dio zakona, da u zakonu ne bude drugačije. Potpuno istu pravnu snagu ima. Ovdje se ne radi o pravnoj snazi, ovdje se radi o političkoj volji. A politička volja koja stoji iza ovog vijeća ministara je, ponavljam još jednom jednakopravnost naroda na čitavoj teritoriji Bosne i Hercegovine kroz Ustavom zagarantovane mehanizme. Zato nije tačno takođe oni koji su rekli da se ovim zakonom ne poštuje Odluka Ustavnog suda o konstitutivnosti. Naprotiv, ona se poštuje, ona se takođe podspješuje. A zašto se ona nije sprovela, ovaj parlament nije mjesto o kojem 32 treba o tome govoriti, jer ingerencije onih koji su trebali da je sprovode nisu u ovom vijeću ministara, nego se oni nalaze u entitetskim parlamentima i mislim da je dobar apel koji im se s ove govornice upućuje da se tako nešto radi. Dakle, ponavljam još jednom, ne postoji ni jedna odredba kojom se derogira ili krši Ustav i ono što je najvažnije ne postoji ni skrivene ni ne skrivene tačke ili podtačke kojim se tako nešto radi. Tvrditi da je ovo neustavno, da je neustavno upravo ono mjesto koje govori o tome da Ustav Bosne i Hercegovine jedini (mertinome)...mi u Vijeću ministara smatramo to u krajnjem slučaju ni na koji način ne može da stoji. Takođe želim reći, pošto je ovdje rečeno da se spominju promjene Ustava. Nigdje se one ne spominju. I takođe sam dužan ovdje reči da Dom naroda, s ove govornice smo čuli da se Dom naroda nagnuo. Nije se Dom naroda nagnuo, niti se Dom naroda može nagnuti ni verbalno ni figurativno ni stilski, ni sadržinski ni stvarno. Dom naroda u ovoj kući postoji, ovdje imamo i čelnika Doma naroda i neovisno o tome da li on sjedi ili ne sjedi na ovoj sjednici, Dom naroda će ovdje da postoji i ovim izbornim zakonom, mislimo da se on osnažuje i podspješuje, čak mislim da pospješuje više nego što je to bio slučaj u prethodnoj verziji. Mi smo normalno konsultirali predstavnike OSCE-a, mi smo konsultirali o svemu ovome i predstavnike OHR-a, ali želim reči sa ove govornice, konsultirali smo ih u mjeri u kojoj to čuva samo dostojanstvo naše i naših institucija. Dobili smo atest da je ovo ispravno, pravno, da je Ustavno, da je ovo validno sa stanovišta Dejtonskog sporazuma i svega. Nismo tamo išli po mišljenje da nam daju član ovaj ili onaj, nego smo ga sami napravili i sami smo došli do ovog kompromisa i ja zaista očekujem i pozivam vas sve da se pridružite nama koji smo uspjeli da nađemo neku vrstu zajedničkog imenitelja. Ubjeđen sam kada bi iz ove sale svi mi, svi zastupnici i poslanici i članovi Predsjedništva i članovi Vijeća ministara, kada bi imali mogućnost da napravimo bilo kakvu intervenciju na ovome, siguran sam da bi svako od nas imao neko malo poboljšanje, doradu i slično. Ovaj parlament će imati prilike da na tome radi, jer nas čeka 35 podzakonskih, zakonskih i drugih akata koji slijede iz ovoga, 35. 25 minimalno obrazaca koje treba kreirati, da ne govorim o onoj registrativi koju treba raditi na nižim nivoima. Mi ćemo svi imati prilike da se na tome iskažemo. Mi danas s ovim ne ulazimo u Vijeće Evrope, da neko ne bi imao tih iluzija. Mi ne ulazimo sa ovim u Vijeće Evrope. Mi sa ovim samo i dalje imamo šansu da nam se to desi. Mi danas, ako ovo ne uradimo, mi definitivno ostajemo izvan voza koji tamo ide. Ukoliko danas uradimo mi smo ušli u taj voz kao mašinovođe. Hoćemo li tamo stići zavisi od ispunjenja rod mepa za početak, zavisi od toga da mi svi zajedno pokažemo političku volju i zrelost i stabilnost da izađemo iz situacije u kojoj se vrtimo, oko toga da li je nešto u prelaznim i završnim ili ovim ili onim odredbama. Ja vas pozivam sve zajedno da se pridružite parlamentarnoj većini, da svi budemo jedna parlamentarna većina u kojoj ćemo prihvatiti da uđemo u voz koji nam daje šansu, daje samo šansu da dođemo do Vijeće Evrope u vremenu koje je pred nama. I podvlačim još jednom Dom naroda Bosne i Hercegovine je institucija koju ni ova parlamentarna većina ni partija iz koje ja dolazim, niti ja lično, niti bilo ko od nas ko ovdje sjedi ima namjeru na bilo koji način da derogira. To sam dužan reči, ne zato što to ovdje piše, nego što treba da se pogledamo u oči i da znamo da je to tako, a druga je stvar 33 što svake moguće političke nadmudrivanja, retoričke finese su sasvim prirodne u svakom parlamentu. Ali, onaj ko govori da se ovim Dom naroda derogira, eventualno ukida ili slično, ja vam sugerišem jednu stvar, ako već to govorite, molim vas nemojte u to povjerovati. Ja vam se zahvaljujem svima još jednom, ako ništa zbog ovoga što ste pod tačkom a) dali podršku da probamo da krenemo ka tom Vijeću Evrope. Hvala vam još jednom.
Zahvaljujem se predsjedavajućem Vijeća ministara. Poslanik Malkić je tražio riječ.
Uvažena gospodo, obzirom da ni predsjednika Kluba, njegovog zamjenika nema na sjednici, mi smo se dogovorili da u ime Kluba poslanika SDA zatražimo pauzu do 30 minuta, da izvršimo eventualne konsultacije zbog nove situacije. Hvala.
Zahvaljujem se poslaniku Malkiću. Znači imamo pauzu koliko je tražio Klub poslanika SDA. Zasjedanje 3. sjednice Predstavničkog doma, poslanik Begović. To nakon sjednice. Znači nalazimo se na tačci 2.b) Rasprava i izjašnjavanje Prijedlogu izbornog zakona shodno članu 105. Predstavničkog doma. Klub stranke SDA tražio je pauzu. Izvolite poslanik Malkić.
Uvažena gospodo, uzimajući u obzir novonastalu situaciju, odnosno želim prije svega pojasniti razloge za pauzu i tok današnje sjednice. Mi smo bili protiv uvrštavanja ovog ponuđenog Prijedloga po hitnom postupku iz razloga što nismo bili dovoljno upoznati sa izmjenama, odnosno odredbama ponuđenog zakona. Mi jesmo za zakon, zakon koji će štititi ljudska prava, a ponušeni tekst nije optimalno rješenje. S toga ćemo mi prilikom glasanja imati u vidu, odnosno u obziru prije svega interese Bosne i Hercegovine svoj način glasanja reči ćemo prilikom glasanja.
Zahvaljujem se poslaniku Malkiću. Ko se dalje javlja za riječ? Ima li diskusije? Ja vas molim, ako se više niko ne javlja za riječ, zahvaljujem vam se na ovoj raspravi uz sve kontraverze, političke rasprave koja jednostavno je i objektivna i očekivana u smislu 34 razmatranja ovakvog važnog zakonskog projekta koji stoji pred usvajanjem od strane Predstavničkog doma Parlamentarne skupštine Bosne i Hercegovine, s tim više što se radi o članu 105. i u tom kontekstu sigurno da je sve normalno ono što se događalo u proteklim satima na sjednici Predstavničkog doma. U tom smislu znači po tačci 2.b. pitam vas...Izvolite, poslanik Banjac.
Poštovana gospodo u ime Kluba obavještavam da nećemo učestvovati u glasanju, jer nam, znači nečemo biti suzdržani ni za ni protiv, nego nečemo učestvovati u glasanju, jer je onemogućeno primjena Poslovnika, prekršen je Ustav, a molim vas radi netačnosti navoda, nema ovdje nikakve rasprave, ovo nije bila rasprava zakona, ovo je bila priprema za glasanje.
Svako ima pravo da poima ono što se događalo u proteklim satima na sebi svojstven način. Ja još jedanput ponavljam, ipak je ovo bila rasprava sadržajnog karaktera i u tom kontekstu ostajem kod svoga termina. Znači koje zato molim vas da se Prijedlog izbornog zakona usvoji koji nam je došao kao Prijedlog od strane Vijeća ministara po članu 105. Poslovnika Predstavničkog doma. Ko je za molim vas? Hvala vam. Ko je protiv Prijedloga izbornog zakona? Nemamo nikoga. Ko je suzdržan? Jedan. Nužno je entitetsko glasanje. Kako da ne. Nisu glasali svi poslanici. To je najavljeno. Ko je zato sa područja Federacije da se usvoji Prijedlog izbornog zakona? Hvala vam. Ko je sa područja Republike Srpske da se usvoji Prijedlog izbornog zakona? Meni čini posebnu čast i zadovoljstvo da saopćim da je od prisutnih 37 poslanika za Prijedlog izbornog zakona u prvom krugu glasanja glasalo 26, suzdržano bilo 1 poslanik. Po entitetima sa područja Federacije za Prijedlog izbornog zakona glasalo 21. Sa područja Republike Srpske glasalo 7 poslanika i u tom konstatujem da je Prijedlog izbornog zakona po članu 105. uveden u proceduru od strane Vijeća ministara na današnjoj sjednici Predstavničkog doma usvojen. 35 Hvala vam i čestitam na usvajanju Izbornog zakona. Prelazimo na narednu tačku dnevnog reda. 3. Informacija o rotaciji na mjesto predsjedavajućeg Predstavničkog doma shodno članu 4. Ustava Bosne i Hercegovine i članovima 4. i 24. Poslovnika o radu Predstavničkog doma Ja koristim priliku da vam se zahvalim svima na saradnji. Ovo je posljednja sjednica pod predsjedavanjem osobno moje ličnosti i u tom smislu, bez obzira na sve kontraverze koje su bile u proteklih 7 i po mjeseci. Uz sve teškoće kojima se ovaj dom suočavao ja želim da vam se zahvalim i u tom kontekstu izrazim svoju misao da će ovaj parlament nastaviti da radi sa punim svojim moralnim i političkim indignitetom pod predsjedavanjem dr Željka Mirjanića. U tom smislu samo par riječi. Mi smo do sada imali skroman učinak u smislu efikasnosti i jednostavno usvajanja zakonskih projekata. Usvojili smo 15 zakonskih projekata. Od toga je 10 zakona došlo kao zakoni koji su na privremenoj osnovi proglašeni od strane OHR-a. Pri tome takođe razmatrali i dali saglasnost za ratifikaciju 22 sporazuma ili ugovora, da vam ne čitam i takođe razmatrali 10 informacija i izvještaja. U tom smislu sigurno i ostaje u parlamentarnoj proceduri, nalazi se još 15 zakona da na prvom ili na drugom čitanju uvedeni u parlamentarnu proceduru. Znači ostaje puno posla za Predstavnički dom koji nije pravio jednostavno posebnu ljetnu pauzu ili prekidao svoje funkcioniranje i djelovanje. U narednih nekoliko dana izvršićemo primopredaju dr Željko Mirjanić i ja i 29. avgusta dr Željko Mirjanić je predsjedavajući Predstavničkog doma Parlamentarne skupštine Bosne i Hercegovine. Hvala vam još jedanput i čestitke dr Željku Mirjaniću na predsjedavajućem Predstavničkog doma Parlamentarne skupštine BiH. Ad. 4. Poslanička pitanja i odgovori Ja vas molim. Poslanička pitanja i odgovori. Dobili poslanici odgovore na poslanička pitanja. Dopredsjedavajući Predstavničkog doma Mariofil Ljubić, onda poslanik Ibrahim Đedović, poslanik Miloš Jovanović, poslanik Osman Brka, poslanik Sead Šarganović i poslanik Boro Bjelobrk. Boro Bjelobrk ima takođe ponovo riječ. Izvinjavam se, Boro Bjelobrk poslanik.
Ja ne znam koji sam ja to navašem spisku dobio odgovor. Bar ga ja nisam imao prilike vidjeti. Drago mi je da ste napokon počeli da funkcionišete samnom. 36
Ja vas molim malo strpljenja.
Uvažene kolege dozvolićete mi da još uvijek prepoznajem granice pristojnosti i da se obrate našoj trojici uvaženih kolega koji sjede u Predsjedništva. Ovo je moja 4 intervencija koja se tiče informacije povodom Banja Luke i Trebinja. Ni do dana današnjeg ja nisam dobio odgovor. Prije svega javno želim da saopštim da, dok nemam nikakve informacije smatram odgovornim naše predsjedništvo, ne znajući uopšte za poziciju Vijeća ministara i Vlade Republike Srpske. Ali, vi me ni o čemu niste obavjestili. S toga javno tražim da mi u toku sutrašnjeg dana stavite na uvid svu prepisku povodom ovog pitanja. Drugo, pozivam se na Zakon o pristupu informacijama i države Bosne i Hercegovine koju je usvojio ovaj parlament i Zakona o pristupu informacijama Skupštine Republike Srpske, ukoliko u roku od 7 dana ili vi, ili organi Republike Srpske ne obezbjedite mi tu informaciju biću primoran da pribjegnem mjerama sankcija materijalne naravi prema svim organima i pojedincima koji su nadležni za ovaj postupak. I ovaj put vam javno saopštavam da neću imati više nikakve vrste dostojanstvenog odnosa kada je u pitanju moj unutrašnji odnos u instituciji. Svoju daljnju borbu poslije 7 dana nastaviću u javnosti. Hvala Lijepo.
Zahvaljujem se poslaniku Bjelobrku. Poslanik Emina Zaćiragić.
Ja ću kratko. Da li postoji neka sredstva za rješavanje ekoloških problema u Bosni i Hercegovini? Ako postoje takva sredsta kako se ona raspoređuju i da li postoji izgleda da se pomogne Jajcu da se riješi pitanje zagađenja vazduha? Elektrobosna radi bez filtera, prije rata su bili filteri. Strašno je zagađenje. Mislim da je najveće u Federaciji, ako ne i u Bosni i Hercegovini. Oni nemaju mogućnosti da sami da riješe. Ako postoje neka sredstva, da li postoji mogućnost da se pomogne, da se riješi ta ekološka situacija tamo? Po nekim pokazateljima najveći broj oboljelih od tuberkuloze upravo je na području Jajca, da ne kažem da su svi građani bili izbjegli iz Jajca, da su se vratili u teške uslove, da ih još sada dim zagađuje i da će biti sigurno velikih problema sa zdravljem. Evo pismeno. 37
Zahvaljujem se poslaniku Emini Zaćiragić. Za riječ se javio poslanik Ibrahim Đedović.
Gospodo predsjedavajući, kolege poslanici, uvaženi gosti, moje pitanje je upućeno ka Kolegiju vjerujući da je konsultovati sve one koji trebaju da pomognu da dođemo do odgovora. Mene zanima koji su vitalni, nacionalni interesi hrvatskog, koji bošnjačkog i koji srpskog naroda? Hoću pisani odgovor zato što ne želio bilo čiji interes da ugrožavam ovdje, a do sada nisam imao priliku da to pročitam. Hvala lijepo. Mislim da obrazloženje ne treba.
Zahvaljujem se poslaniku Đedoviću. Poslanik Osman Brka.
Uvaženi predsjedniče, prilikom posjete prilikom posjete Komisije za ljudska prava, azil i izbjeglice na terenu Bosne i Hercegovine, kada smo bili u Gradišci, tamo smo uočili jedan problem i ovdje kada smo izvještavali Parlament postavili smo pitanje na njega još nismo dobili odgovor. Naime, šta je uradila naša vlada, Ministarsko vijeće znači u rješenju problema prognanih ka ili kako hoćete nazovite iz Republike Hrvatske u Bosni i Hercegovini. To je veliki problem i na taj problem nedaje odgovor. To je pitanje znači našem ministarskom vijeću, a vjerovatno Ministarsko vijeće će proslijediti Visokom predstavniku i međunarodnoj zajednici da se dobije na to pravi odgovor. Ja mislim da mi ovdje na to trebamo da dobijemo odgovor i to postavljam jedno pitanje. Drugo pitanje. Znam da u štampi se svašta nađe i da ne treba uvijek uzimati za ozbiljno šta se nalazi u štampi. Ali nekada čovjek i mora uzeti ozbiljno. Jutros su u novinama bile dvije vrlo interesantne informacije, meni vrlo indikativne i ja ću zbog te jedne postaviti ovdje pitanje. Tamo je jedna informacija da određeni sportski timovi nastupaju u inostranstvu pod zastavom druge države, a sa prostora su ovog ovdje. Šta u tom pogledu naše ministarsko vijeće, odnosno ova država može da učini da se takve stvari ne dešavaju? One se, ja mislim dešavaju jedino na Svijetu u Bosni i Hercegovini. To je pitanje Ministarskom vijeću. Hvala vam.
Zahvaljujem se poslaniku Brki, poslanik Zdenko Vukić. 38
Dame i gospodo, poštovane kolege, moje pitanje je jednostavno – Kako osigurati finaciranje predstavnika Bosne i Hercegovine u sportu, a naposle Šahovske reprezentacije? Ja moram reči da vrlo teško dolazimo do organizacijskih oblika kako zadovoljiti sve kada je u pitanju predstavljanje Bosne i Hercegovine. Tamo gdje to uspijemo, onda dođemo do nepremostive prepreke kako osigurati minimum novca da, recimo konkretno u ovom slučaju Šahovska reprezenstacija, koja je nositelj Olimpijske medalje brani boje Bosne i Hercegovine, odnosno da Bosna i Hercegovina ima svoje zastupnike. Kada govorim o šahu, govorimo ja ću reči o jednoj sportskoj disciplini koja je najreprezentativnija u Bosni i Hercegovini. A moram reči kada se traži novac za to vrlo je teško riješiti taj problem. Ako tražite novac za bilo koji klub, mnogo lakše se dolazi do tog novca. Prošle godine sam osobno kao predsjednik Vlade u Županiji središnja Bosna jednu odluku Vlada je donijela na moj nagovor, ja moram reči da i dan danas mogu doći na udar, neću reči samo medija, radi toga što je Županija koja je u teškom materijalnom stanju osigurala novce da reprezentacija ode na Olimpijadu. A ove godine, kako stvari stoje brisaće nas iz članstva, jer doista nitko ne osjeća obvezu da minimum novca osigura za potrebe u ovom slučaju Šahovske reprezentacije. Pretpostavljam da nije mnogo bolje stanje ni u drugim reprezentacijama, ali kako bih rekao u klubovima se vrte mnogo veći novci pa je lako osigurati taj minimum koji je u ovom slučaju vrlo teško osigurati. Hvala.
Zahvaljujem se poslanik Vukiću i poslanik Kovačević.
Dame i gospodo, ja, možda je ovo i treći put postavljam isto pitanje koje sam postavio predsjedavajućem Ministarskog savjeta gospodinu Matiću. Postavio sam gospodinu Lagumdžiji prilikom izbora, međutim ne vidim da li moje pitanje ili diskusiju oni ne zapišu, što je poslanik Đedović spomenuo, nego samo nabroje tamo, ime spomenu. A ja postavljam ponovo sad pitanje i sad ću stvarno tražiti odgovor da kaže ovaj ministarski savjet, šta je prethodni učinio, a ovaj šta misli učiniti na poboljšanju životnog standarda radnih ljudi i građana Bosne i Hercegovine? Da kaže koliko će povećati broj zaposlenih? Koliko će povećati prosjećnu penziju, za koliko procenata? Koliko će povećati lične dohotke? Barem na ta tri pitanja. Ili da kaže da neće uopšte povećati. Nama je i gospodin Mladen Ivanić obećo u Republici Srpskoj da će zaposliti u narednom periodu 40.000 radnika. A ja koliko vidim broj radnika se smanjio. Jesen dolazi. Zimnica. Škola treba da krene. Ogrev. Bosnu i Hercegovinu će zahvatiti vjerovatno i štrajkovi i talas nezadovoljstva radnih ljudi i građana. Ja ponovo postavljam ta pitanja. I ovo je zadnji 39 puta. Postaviću ga i preko štampe, novina, pisaću stručne članke o tome da kaže nam ne samo da kažu nam da ovdje izbor u Ministarski savjet, ili u neke ove organe služi za podizanje kaže rejtinga stranačkog. Neću da kažem, pošto nema profesora Lagumdžije. I on mi je rekao, prihvatio sam se ovog porast će mi rejting i meni i stranci za jedno 20%. Neće rejting porasti nikome neka zna ko se vara, ako ništa se ne učini za građane naše Bosne i Hercegovine zbog kojih smo mi ovdje. Ja mislim da smo mi u prvom planu zbog toga, a politiku trebamo ostaviti kod kuće. Politika je prije u Savezu komunista, ja sam bio 30 u KP, govorilo se politika je za poslije podne, a posao je, mi treba da radimo ovdje u Bosni i Hercegovini da stvorimo samoodrživu ekonomiju. To nam je ... u sred konferencije samoodrživu ekonomiju, a u nas grana, iako je bilo u njoj nešto soka mi smo iscjedili sad se polomiše sve razumiješ, od ekonomije nigdje i ništa. Hvala.
Zahvaljujem se poslaniku Kovačeviću. Od već dugo čekamo odgovor na to pitanje. Poslanik Malkić. Još da saslušamo poslanika Malkića, molim vas.
Ja sam vam htio postaviti, nama i pitanje Vijeću ministara, odnosno resornom ministarstvu. Šta će Vijeće ministara, odnosno mi poduzeti u cilju rasvjetljavanja, odnosno otkrivanja počinilaca terorističkih napada na povratnike u Podrinje i druga mjesta? Ja sam u ime nastradalih dobijo specifikaciju 24 takva napada i priložiću ih da Vijeće ministara putem koordinacije sa resornim ministarstvima vidi šta po tom pitanju pože poduzeti. Hvala.
Zahvaljujem se poslaniku Malkiću. Jel se još neko javlja za riječ? Poslanik Salih Kulenović.
Gospodine predsjedniče, dame i gospodo meni je žao, ja neću nikakvo sada pitanje postaviti. A dobro bi bilo da razmislimo da ova poslanička pitanja budu na početku sjednice, jer evo i svijet se raziđe, dosta je prisutan umor. Međutim, koristim ovu priliku da odgovor na poslaničko pitanje gospodinu Begoviću pretočim u jedan prijedlog. Naime, tamo Ministarstvo za izbjegla i raseljena lica je decidno odgovorilo poslaniku Begoviću kako i na koji način se obezbjeđuju sredstva za povratak i rečeno je koji su odprilike izvori finansiranja. Meni je palo napamet, a s razlogom to govorim i evo to i predlažem resornom ministarstvu da je krajnje vrijeme, a s ozbirom da je tamo i kazalo kako, nažalost ovo ministarstvo ima koordinirajuću ulogu sad za sada da napravi jedan vodić, ili jedan informator sa svojim memorandumom da prezentira sve potrebne podatke kako i na koji način vratiti se svojoj 40 kući. Ja vas uvjeravam, a vjerujem da i vi poznajete takve ljude ima izbjeglih i raseljenih lica koji se nažalost ne snalaze u ovakvoj situaciji kakva je danas, a ona je nama poznata. Praktično ni ja niti bilo ko od nas se ne bi mogao snaći ni u vremenu ni u prostoru. Praktično, jednostavno ne znaju kome sve da se obrate i gdje su sjedišta svih tih humanitarnih organizacija i šta koja humanitarna organizacija može u datom trenutku da pomogne u tom pravcu. S toga zaključujem molim i predlažem da Ministarstvo sveobuhvatno koliko je moguće, pošto imaju koordinirajuću ulogu da sačini jednu takvu, jedan takav informator, ili jedan takav vodić koji bi se distribuirao širom Bosne i Hercegovine vezano za ovaj ključni problem. Zahvaljujem se poslaniku Kulenoviću.
Zahvaljujem se poslaniku Kulenoviću. Da li se još neko javlja za riječ? Ja vam se zahvaljujem na saradnji na današnjoj sjednici i završavamo 13. sjednicu Predstavničkog doma Parlamentarne skupštine Bosne i Hercegovine. Sjednica završila sa radom u 17,05 sati.